Wawa Zainal Hadiahkan Sebuah Rumah Kepada Ibu Tercinta, Transformasi Ubah Suai Rumah Telah Raih Perhatian Ramai

Baru-baru ini, selebriti dan usahawan terkenal, Wawa Zainal telah menghadiahkan sebuah rumah teres setingkat di tanah Semenanjung Malaysia khas buat ibu tercintanya yang sebelum ini menetap di negeri Sabah.

Wawa atau nama sebenarnya, Nur Hawa Zainal Abidin telah berkongsi khabar gembira itu dengan memuat naik satu rakaman video menerusi akaun laman media sosial TikTok milikya, pada Rabu.

Menerusi rakaman video tersebut, Wawa yang juga isteri kepada pelakon terkenal Aeril Zafrel turut berkongsi tranformasi ubah suai sebelum dan selepas kediaman tersebut.

Apabila melihat hasilnya ternyata daripada sebuah rumah lama yang dahulunya kelihatan seperti rumah biasa, namun kini selepas pengubahsuaian dilakukan kediaman tersebut tampak sangat menakjubkan. Mari kita lihat bersama hasilnya.

SEBELUM

SELEPAS

Melihat dari segi dekorasi ruangan dalaman rumah ini, kelihatan telah menampilkan konsep  moden Inggeris sebagai pilihan dengan bertemakan rona kelabu dan coklat terang.

Foto: TikTok Wawa Zainal

Jika anda memiliki sejumlah pokok berbunga, apa kata wujudkan kelainan dengan menjadikan ia sebahagian cut flower yang boleh dijadikan hiasan di sudut kediaman anda. Contohnya anda boleh menjadikan kuntuman mawar, bunga kemboja dan lain-lain lagi menjadi elemen hiasan dalam pasu hiasan bersaiz kecil, sebagai penyeri meja kopi ataupun ketika menghidangkan minum petang. Memaksimumkan fungsi tumbuh-tumbuhan di taman bukan sahaja menjana kreativiti sebagai pemilik taman tetapi dalam masa yang sama ia mampu menyerlahkan rupa terbaik tanaman dalam setiap aspek kehidupan sehari-hari.

Kaedah Mengekalkan Kesegaran Cut Flower

Pengawet Bunga (floral preservatives)

Cara Mengendalikan Cut Flower

Kebanyakan kita pastinya pernah menghadapi masalah tahi cicak yang memenuhi sudut pintu dan celahan tingkap. Amat menjengkelkan dan naik kembang tekak bila tengok lama-lama kan? Sememangnya sudah menjadi kemestian untuk dibersihkan, walaupun tahu tahi cicak akan berkumpul semula dicelah-celah tingkap tadi. Bukan mudah nak bersihkan, lebih-lebih lagi yang sudah mengeras kerana dibiar lama.
Buat pemilik rumah yang sudah buntu macam mana nak kurangkan masalah jelek ini, wanita ini ada kongsikan tips dan panduan membasmi tahi cicak dengan hanya menggunakan tiga bahan. WOW!

Tak mahu berperang dengan cicak, lebih baik cari jalan elak dari cicak buat onar di tepi tingkap dan lantai.
Kita buat spray penghalau.

Bahan-bahan yang diperlukan ;
– 1/3 Cuka makan
– 1/3 Air
– 1/3 Cecair pencuci pinggan

Campurkan kesemua bahan tadi mengikut nisbah yang ditetapkan di dalam botol spray. Kemudian semburkan pada kawasan yang selalu menjadi pusat perkumpulan cicak. Selain cicak, gabungan bahan tersebut juga boleh digunakan untuk menghalau semut. Semoga bermanfaat dan selamat mencuba!

Permukaan kaunter atau lebih dikenali sebagai countertop merupakan permukaan mendatar untuk membuat kerja di dapur atau kawasan penyediaan makanan. Kaunter selalunya akan berada di atas dan di sokong oleh kabinet. Permukaan ini mesti diletakkan pada paras yang ergonomik bagi memudahkan pengguna melakukan kerja-kerja penyediaan. Pelbagai jenis bahan atau material yang boleh digunakan untuk membina countertop mengikut kesesuaian dan penggunaan pada dapur masing-masing. Jadi apakah perkara yang paling penting untuk diambil kira sebelum memilih countertop?

Ya, bahan yang dipilih perlu tahan lama dan sudah tentunya perlu kelihatan cantik di dapur anda. Tetapi yang paling penting, ia mesti dapat menahan cabaran masakan Malaysia. Itulah sebabnya pilihan permukaan kaunter dapur adalah sangat penting. Bagi memilih material yang betul, anda perlu tahu dan peka tentang penggunaan dapur. Adakah anda meletakkan kuali panas terus ke atas kaunter? Atau menggunakan batu lesung di atas kaunter untuk menumbuk sambal? Ini material sesuai IMPIANA cadangkan untuk pertimbangan anda semua.

LAMINATE

Laminate diperbuat daripada plastik sintetik dengan permukaan licin yang mudah untuk dibersihkan. Kepingan laminate dipotong mengikut saiz tertentu selain mempunyai banyak pilihan warna dan tekstur. Bahan ini mudah untuk dijaga dan juga tahan lama tetapi jika terdapat sebarang calar ataupun kesan tercabut, itu adalah mustahil untuk dibaiki melainkan anda menukar semuanya kepada yang baru.

SOLID SURFACE

Solid surface datang dalam pelbagai rupa dan warna. Namun, bahan ini memerlukan penyelenggaraan dari masa ke masa, bagi membantu untuk mengekalkan ketahanannya. Walaupun kalis haba dan mudah untuk dibersihkan, solid surface boleh tercalar dan terbakar.

JUBIN SERAMIK

Jubin seramik adalah bahan yang tahan lama dan mudah dibersihkan. Tambahan pula harganya yang murah dan anda mempunyai pelbagai pilihan yang sesuai untuk countertop kediaman. Kerana ia mudah dipasang, anda boleh lakukannya sendiri bagi menjimatkan kos dan masa.

KONKRIT

Permukaan kaunter konkrit menawarkan kedua-dua fungsi dan kecantikan, memberikan anda keupayaan untuk mewujudkan permukaan dengan pelbagai warna, bentuk atau saiz. Tekstur dan kemasan disediakan untuk disesuaikan dengan gaya reka bentuk sama ada moden, kontemporari mahupun industri. Kemasan ini juga sememangnya tahan lasak dan mudah untuk dibersihkan dan dijaga.

KAYU

Santai, rustic dan tidak lapuk dek zaman; ini adalah tiga perkataan untuk menggambarkan countertop yang diperbuat daripada kayu. Bukan sahaja dari segi estetik, bahan ini juga kuat dan tahan sehingga bertahun-tahun lamanya. Selain itu, kayu juga merupakan bahan kalis haba, bermakna anda tidak perlu bimbang tentang periuk panas yang anda letakkan diatasnya.

MARMAR

Merupakan pilihan paling mudah jika anda seorang yang mementingkan kemewahan kerana marble akan membuatkan dapur anda tampak lebih elegan dan sesuai dipadankan dengan konsep kontemporari. Tetapi penjaan yang rapi perlu diberikan kerana material marmar ini berliang dan jika tertumpah bahan pewarna perlulah dibersihkan dengan segera agar tidak merosakkan keaslian kaunter marmar tersebut.

GRANITE

Jika anda mempunyai bajet yang banyak dan tidak kisah untuk berbelanja demi mendapatkan permukaan kaunter idaman, Granite adalah pilihan yang tepat. Ia serta merta akan menjadikan dapur anda lebih elegan dan ekslusif. Bahan yang tahan lama, kuat dan menarik ini juga kalis haba, susah untuk di calar dan kemek.

Kredit gambar : Google/ Pinterest


(VIDEO) Ibu Ini Tunjuk Cara Mudah Cuci Sofa Dengan Limau dan Baking Soda

Kadang kala, dalam tak sedar punca penyakit adalah datang dari sofa, tilam atau karpet itu sendiri. Hal ini lebih bahaya jika anda mempunyai anak yang masih kecil kerana immun badana mereka tidak cukup kuat untuk melawan bakteria atau mikroorganisma yang telah menjadikan sofa anda sebagai habitat.
Memang ada banyak produk dijual di pasaran untuk membunuh mikroorganisma yang terdapat di dalam sofa anda. Namun, bahan-bahan tersebut mempunyai kandungan kimia yang juga akan mengancam kesihatan anda kelak. Sedar akan risiko tersebut, seorang ibu kepada 3 orang anak berkongsi cara mudah mencuci sofa hanya dengan menggunakan bahan dapur yang mudah didapati.

Ahli keluarga saya mempunyai masalah alergi kulit yang teruk termasuk bayi yang masih berusia 7 bulan. Jadi, saya perlu WAJIB memastikan setiap tempat bersih dan terhindar dari sebarang kekotoran sama ada secara kasar atau pun tidak. Walaupun telah menggunakan pencuci yang terdapat di pasara, ia mengundang masalah lain pula. Jadi saya hasilkan satu campuran khas untuk digunakan bagi tujuan mencuci kotoran pada sofa. Selain itu juga, cecair pencuci ini sesuai diguanakan pada tilam mahu pun karpet.

Bahan-bahan:
5 sudu baking soda/ soda bicarbonate
5 sudu perahan lemon
1 cawan air

cara-cara:
1. Vacume keseluruhan sofa. sebaiknya gunakan penyambung kepala turbo
2. Sental perlahan bahagian kotor dengan menggunakan span dan bairkan ia semalaman
3. Keesokkan hari nya, vacume sekali lagi keseluruhan sofa dan lihat lah hasilnya. Kotoran hilang dan sofa berbau harum

Setelah seminggu sambutan perayaan Hari Raya Aidilfitri berlalu yang diraikan dengan penuh kemeriahan, pasti ada yang di kalangan anda sudah mula merancang untuk mengadakan majlis rumah terbuka. Betul tak?

Bagi anda yang mahu mengadakan majlis rumah terbuka, sudah semestinya anda harus melakukan pelbagai perancangan supaya majlis rumah terbuka yang bakal diadakan berjalan dengan lancar dan teratur.

Sekiranya mahu mengadakan majlis rumah terbuka sempena perayaan Hari Raya Aidilfitri ini, sudah pastinya dekorasi hiasan dalaman kediaman berada dalam keadaan kemas, bersih serta cantik.

Ini kerana, ketika majlis rumah terbuka diadakan sudah pasti ramai para tetamu yang akan hadir dan berkunjung ke kediaman tercinta anda.

Selain dekorasi hiasan dalaman kediaman yang harus dititikberatkan, penataan meja hidang juga perlu diambil kira dengan menghiaskan secantiknya menggunakan pelbagai aksesori yang menarik.

Bagi anda yang sedang buntu mencari idea penataan meja hidang yang menarik, mari IMPIANA kongsikan beberapa contoh idea yang boleh dijadikan sebagai panduan dan sumber inpirasi kepada anda semua.

Foto: Facebook Decor Rumah Cara Kita

Bagi pencinta kucing atau tidak, pasti pening kepala dengan masalah perlu menghadap bau berak dan kencing kucing yang tengit itu. Walaupun sudah mencuci dengan sabun mahal macam mana pun kesan bau ajaib itu masih kekal. Lagi stress kalau dah bersihkan dengan pelbagai cara tapi masih ada bau.

Ramai yang tahu kalau kucing buat hal di laman, rumput anda pun boleh mati dengan kesan berak dan kencing kucing ni. Tapi mana satu teknik dan cara untuk hilangkan kesan bau ini. Mungkin ramai dah cuba pelbagai cara untuk menghalau kucing berak dari di halaman. Tetapi masih tidak berkesan.

Perkongsian ini mungkin dapat membantu anda di luar sana. IMPIANA kongsikan video Syakirnimida tip nak elakkan kucing buat ‘business’ di laman atau di rumah anda. Bahan yang digunakan pun mudah untuk didapati. Ada saja di dapur anda, jom cuba mana nak tahu kali ini berkesan.

Bahan-bahan

Air
Sebuk Cili

Cara membuat

Bancuh air dan sebuk cili di dalam bekas spray. Mudah, Murah dan selamat mencuba!

Jangan lupa Follow, Like & Share : Facebook IMPIANA, Instagram IMPIANAMY, Youtube IMPIANA TV, Tiktok IMPIANAMY

Rak kasut, semua ada rak kasut kan di rumah? Tapi apa jadi kalau kasut yang ada dalam rumah tu terlampau banyak dan tidak ada ruang? Mula lah kita akan letak di lantai berselerak macam itu sahaja. Bila berselerak, ia akan nampak kurang dan tidak sedap mata dipandang oleh orang. Tapi jangan risau. Saya akan bagi idea untuk anda membina sendiri rak kasut dan dari bahan yang bagus dan mantap. Jom kita mulakan!

MEMBINA DENGAN MENGGUNAKAN PAIP PVC.

Bahan-bahan yang anda perlukan hanyalah: Paip PVC yang paling besar dan juga paku.

Kemudian, jika anda sudah mendapat kedua-dua bahan ini, maka bermulalah kita ya untuk membina rak kasut. Pertama sekali, potong paip PVC itu bagi macam ia muat untuk semua saiz kasut masuk dan pakunya ke dinding. Pastikan sebelum anda pakukan paip PVC ke dinding, anda sudah ada corak dan design kreativiti yang anda mahu.

MEMBINA DENGAN MENGGUNAKAN BAKUL

Bahan-bahan yang diperlukan: Bakul yang sama saiz dan berbeza warna dan mampu disusun                bertingkat-tingkat, cable tie.

Cara-cara untuk membinanya adalah, susun bakul yang anda ada itu mengikut cara anda dan ketinggian yang sesuai. Selepas itu, ikat cable tie dengan kemas dan potong hujung cable yang terkeluar. Dan dengan itu, siaplah.

Dan yang terakhir ini, dia unik sikit.

MEMBINA DENGAN MENGGUNAKAN TIN MILO

Bahan-bahan yang diperlukan, senang dan ringkas sahaja: Tin Milo dan Paku Dinding.

Dah dapat dua bahan ini, kita pun mulakanlah proses membinanya. Mula-mula, pastikan tin milo itu sudah dicuci dan bersih sepenuhnya. Tandakan dahulu di dinding bagaimana anda mahu corakan bentuk rak kasut anda itu mengikut kreativiti. Selepas itu pakukan tin milo itu di dinding. Pastikan pakukan itu di tengah dasar tin tersebut. Dan akhirnya siaplah rak kasut dari tin milo.

Jadi, itu lah cara-cara anda membina sendiri rak kasut dari bahan-bahan yang telah disebut tadi. Anda tidak semestinya mengikut 100 peratus bahan di atas. Jika ada idea lain, boleh cuba membinanya sendiri mengikut kreativiti anda.


Ingin Wujudkan Suasana Seronok Ruang Bekerja Di Rumah? Ini Idea Inspirasi Rekaan Hiasan Dalaman Buat Anda

Meski negara kini sudah beralih ke fasa endemik Covid-19, masih ada lagi segelintir yang masih bekerja dari rumah atau erti kata lain Work From Home (WFH).

Jadi, buat anda yang masih lagi bekerja dari rumah, sudah semestinya telah menyediakan ruang khas untuk bekerja dan tidak dinafikan ruangan yang digunakan perlu juga dititikberatkan .

Maka oleh itu, hari ini IMPIANA akan berkongsi beberapa rekaan hiasan dalaman ruangan bekerja yang boleh dijadikan sebagai sumber inspirasi buat anda semua.

Perkara pertama yang perlu anda tahu anda mengenai pemilihan warna untuk ruang kerja anda ini kerana ia dipercayai boleh memberikan kesan kepada konsentrasi kerja anda.

Untuk berikan suasana ketenangan kepada sesuatu ruang tersebut misalnya, anda disarankan untuk memilih warna yang natural atau “earthy” tones seperti beige, ivory dan light grey.

Manakala warna yang gelap pula boleh membuatkan sesuatu ruang tampak classy dan elegen tetapi akan membuatkan kita cepat letih.

Selain itu, pemilihan warna yang terang dan vibrant boleh memberikan tenaga dan suasana ceria kepada ruang bekerja anda.

Selain itu, apa yang anda perlu lakukan adalah untuk wujudkan suasana ruang bekerja anda dengan pencahayaan yang cukup. Ini kerana ia mampu untuk mewujudkan suasana yang tenang dan selesa ketika bekerja dari rumah. Cahaya semula jadi yang cukup dapat memberi illusi ruangan yang lebih luas dan fokus kepada kerja kita.

Di samping itu, mendekorasi ruangan kerja dengan pokok-pokok kehijauan juga boleh menambahkan lagi seri kepada ruang bekerja anda. Untuk maklumat anda, pokok kehijauan ini juga dipercayai dapat mengurangkan stres. Malah ia juga dapat memberikan kesegaran selepas berjam-jam kita menghadap laptop. Pokok yang senang nak dijaga seperti succulents, aloe vera, atau snake plants amat disarankan.

Pernah tak anda terfikir kebaikan besi magnet sehinggakan anda belanja sedikit wang untuk gunakan di dalam rumah dan bantu urusan seharian anda di dalam rumah. Ianya amat praktikal di setiap ruang rumah anda.

IMPIANA bantu anda bagaimana nak guna bar magnet dengan selamat dan praktikal.

1) Gantung pisau memasak di dapur

Jika sudah rosak atau hilang rak simpanan pisau, apa kata lekatkan pisau memasak anda di ruangan dapur yang dekat dengan singki serta dapur memasak. Gunakan bar magnet untuk gantung pisau memasak, ianya amat praktikal dan memudahkan tugas memasak anda. Akan tetapi, pastikan tempat anda gantung pisau dan bar magnet jauh daripada kanak-kanak dan hanya mudah dicapai oleh orang dewasa sahaja.

2) Depot simpanan peralatan bertukang/DIY

Bar magnet juga berupaya untuk memegang peralatan pertukangan anda. Ia juga merupakan solusi bijak kepada simpanan dalam toolbox yang kadangkala boleh membuatkan barang anda rosak sebab bertimbun dengan peralatan yang lain. Teknik susunannya anda boleh rujuk gambar di bawah ini.

3) Susun peralatan kosmetik

Di meja solek juga bar magnet boleh membantu anda. Susunkan secara teratur segala peralatan penjagaan wajah anda di bar magnet. Jika dahulu anda guna masa yang banyak untuk cari semula segala pin rambut, twizzer, pengetip kuku dan pelbagai lagi. Mungkin sudah tiba masa untuk guna magnet sebagai tempat gantung dan jimat masa mencari.

4) Gantung bekas rempah

Tahukah anda bekas simpanan rempah ratus banyak ambil ruang simpanan pantri di dapur? Alternatifnya adalah gantung secara menegak segala bahan rempah yang disimpan dalam balang kecil di atas bar magnet. Konsepnya sama seperti lekatkan pisau di dapur, jika pisau boleh, balang mini rempah ratus pun boleh juga.

5) Post-it-Note di Peti Sejuk

Peti sejuk merupakan tempat terbaik untuk anda tinggalkan pesanan untuk ahli rumah yang lain. Kalau di rumah sewa, selalu akan ada pesanan bayar sewa rumah dari ketua rumah, lain pula kisahnya jika di rumah keluarga, kaum ibu selalu tinggalkan pesanan seperti ‘keluarkan ayam dari peti sejuk beku’ untuk lembutkan ayam bila ibu pulang dari kerja. Semuanya terjadi dengan penggunaan magnet sebagai bahan pelekat untuk anda gantung mesej yang ditulis atas kertas di peti sejuk.

1. Potong lebih kurang 2-3 inici batang sawai dari pangkalnya. Elak terpotong pucuk yang baru nak hidup juga
2. Rendam dengan sedikit air sampai aras batang keras sahaja
3. Tukar air rendaman setiap hari untuk mengelak batang sawi membusuk
4. Hari ke-3, dah boleh pindahkan sawi ke bekas tanaman kekal. Puan nora menggunakan bahan cocopeat sebagai medium tanaman

Pokok yang disemai berusia 7 hari sudah mengeluarkan daun matang

Ada petua kalau orkid tak nak berbunga buang 2 daun yg paling atas. Akhirnya menjadi spike tumbuh serentak dgn pucuk yg dibuang hari tu. Wallahu a’lam petua tu menjadi atau kebetulan


Nak Tanam Sayur Tak Perlu Pasu Cantik, Ini Sayuran Sesuai Tanam Dalam Bekas Terbuang

Jika sebelum ini kebanyakan daripada pemilik kediaman kebiasaannya menanam tanaman edible ini di dalam pasu atau batas, sebenarnya ia boleh menggunakan apa-apa sahaja bekas terbuang yang terdapat di sekitar kediaman. Antaranya bekas plastik, periuk yang sudah tidak digunakan, bekas pencuci dan sebagainya. Anda masih lagi boleh membuatkan ruang taman dapur anda tampil menarik dengan mengolah tanaman dapur ini sekreatif mungkin.

Menukar bahan-bahan terbuang ke bentuk yang bermanfaat dan baik sebenarnya tidak sukar. Siapa kata anda perlu membeli pasu cantik dan menarik barulah tanaman anda menjadi? Guna pakai apa yang ada di sekeliling rumah kerana selain menjimatkan kos, kita juga sedang membantu melahirkan alam sekitar yang lebih baik tanpa pencemaran. Ini sedikit sebanyak dapat menyumbang ke arah memelihara alam sekitar.

Adalah sangat digalakkan dalam membina Edibel Landskap ini, segala tanaman yang ingin ditanam, mestilah menggunakan bekas atau pun bahan yang dibuang atau pun bahan terbuang yang boleh dikitar semula seperti botol kosong, tayar terpakai, kayu-kayu palet , baldi lama, kasut, helmet dan kereta sorong (wheel barrow) yang telah rosak. Barangan-barangan terpakai ini, boleh diolah semula supaya ia kelihatan lebih menarik dan ceria seperti dicat baru atau pun dikekalkan pada keadaan asal supaya ia kelihatan lebih estetik.

Secara konsepnya, Edibel Landskap ini dibina pada mulanya untuk memenuhi keperluan bahan makanan untuk seisi keluarga ataupun lebih kepada penggunaan sendiri.

Tanaman seperti sayuran yang selama ini ditanam di batas-batas sayuran secara konvensional, telah diberi nafas baru dalam aspek susun aturnya supaya kelihatan lebih menarik dan ceria dan dapat menghasilkan persekitaran yang menarik. Setiap tanaman yang boleh dimakan ini, mempunyai karakter yang menarik dari segi bentuk ,warna dan aromanya tersendiri.

Tanaman seperti Kesum (Polygonum minus), Sawi (Brassica sp), Bayam Merah (Amaranthussp), Limau Purut (Citrus hystrix), Kari (Murraya koenigii), Kaduk (Piper sarmentosa), Daun Pandan (Pandanus odorus), Bendi (Hibiscus esculenthus), Cili Api (Capsicum frutescens) dan juga Serai Makan(Cymbopogun citratus), disusun secara menarik sama ada di atas tanah terus atau pun menggunakan bekas tanaman seperti pasu yang dihias kawasan sekitarnya bersama dengan beberapa tanaman hiasan seperti Bunga Marigold (Tageteserecta), Siantan (Ixorasp),Bunga Raya(Hibiscus sp),Bunga Tahi Ayam(Lantana camara),Pokok Juang-juang (Cordyline sp), Pokok Puding(Codieum sp), Pinang Merah (Cyrtotachys lakka), dalam usaha untuk mewujudkan suasana yang ceria terhadap ‘kebun’ kita. Anda boleh mencampurkan tanaman hiasan dan juga tanaman edible untuk menghasilkan sebuah kawasan hijau di rumah berskala kecil tetapi tetap kelihatan menarik.

Perkongsian dari: Muhamad Adli Salihin Samsudin, Pegawai Jabatan Pertanian Serdang

Pelbagai petua telah dikongsikan oleh impiana untuk memusnahkan semut di kediaman. Tapi, seminggu dua sahaja yang bertahan. Nanti datang lagi. Hal ini disebabkan oleh koloni semut tidak dimusnahkan sepenuhnya.

Bila semut mula banyak di laman, ia bukan sekadar merosakkan akar tanaman, malah memberi ancaman pelbagai penyakit pada tanaman. Oleh itu, kaedah memusnahkan semut haris dilakukan sehingga ke akar umbi.

Cara saya membasmi semut samada dalam rumah atau yang mendatangkan masalah pada tanaman cuma menggunakan 2 benda yang mudah dan murah.

Bahan-bahan:

1 peket    Ubat semut yang jenama nya saya sendiri tak tahu nak sebut
1 ekor      ikan rebus

P/S: Ridsect tu hanya gimik. Ia hanya mampu membunuh serangga yg berada di depan kita. Apa yang saya buat ni mampu membunuh semut hingga ke sarangnya

Cara-cara:

1. Gaul isi ikan rebus berserta ubat semut hingga sebati
2. Pastikan ikan jangan terlalu lembab
3. Kemudian tabur di tempat laluan semut.
4. Isi ikan yang telah dijumpai oleh semut akan di bawa pulang ke sarang. Nanti bila dijadikan jamuan bersama koloni, secara tidak langsung semua semut akan termakan serbuk ubat semut tadi

Tanaman hiasan di kediaman, sama ada yang hidup mahupun yang artifisial berupaya untuk menaikkan mood di sesebuah ruang. Dengan kehadiran rona hijau di satu sudut, ia serta merta dapat menjadikan kediaman anda kelihatan segar dan nyaman.

Bekas tanaman yang pada mulanya nampak hambar, bertukar menjadi lebih rustik dan menarik hanya dengan beberapa langkah ini. Mari kit asemah bersama!

ALATAN YANG DIPERLUKAN;
1. Tali
2. Pasu/ Bekas plastik
3. Paip PVC atau kayu
4. Gam kuat
5. Gergaji kecil (untuk potong paip PVC)

LANGKAH-LANGKAHNYA;

2. Pasu plastik dari kedai ECO.Tak kisah beli pasu jenis macam mana pun, ikut citarasa masing-masing.

4. Gam kuat ni juga dibeli dari Mr.DIY

Ada ramai orang di luar sana punya halia yang berbaki dalam peti ais. Mesti ramai tak tahu sebenarnya nak tanam halia senang sangat sangat. Saya dah biasa buat sampai orang nak beli anak pokok halia saya.

Inilah hasilnya. Yang ini dah boleh guna untuk masakan anda.


5 Tip Bajet Untuk Hasilkan Kediaman Berkonsepkan Industri

Kediaman berkonsepkan industri adalah antara rekaan yang memerlukan bajet yang sedikit. Ini kerana, ia tidak memerlukan perincian yang terlalu banyak dan kemasan yang tertentu. Namun, konsep ini sering di salah ertikan dengan menggunakan barang atau produk-produk yang mahal untuk mencetuskan persekitaran atau “feel” industri.

Berikut, 5 cara untuk hasilkan rekabentuk dalaman berkonsepkan industri:

Cantiknya rumah bukan sekadar perabot yang ada. Mahal atau murah bukan ukuran dan nilai estetika sebuah ruang juga buka semata-mata kemasan yang luar biasa indahnya. Adakala kita terlupa, setelah selesai perabot disusun, ruang masih nampak sepi dan polos. Jadi apa yang masih kurang? Hiasan dinding!

Susunan gambar pada ruang juga sangat penting dalam menerbitkan sebuah tata hias yang menarik. Adakala tidak perlu gambar yang mahal atau pun lukisan yang kompleks. Sekadar secalit dakwat pun sudah memadai menjadikan ruang tampil sebagaimana yang dikehendaki.

Garisan yang lahir dari bentuk bingkai itulah yang memberikan estetika pada corak mahu pun susunan gambar anda. Susunan yang kreatif mampu memberi satu gerak reka yang luar biasa biar pun gambarnya biasa-biasa sahaja. Simple-simple je di IMPIANA

Nama Pemilik : Pn. Anisah Ahmad
Lokasi : Puncak Alam
Jenis Kediaman : Teres Dua Tingkat
Konsep : Glam Kontemporari

Bagi mendapatkan kediaman yang sempurna dan menepati kehendak kita bukanlah sesuatu yang boleh dicapai dalam masa yang singkat dan terburu-buru. Segalanya memerlukan perancangan yang rapi dan setiap langkah akan memakan masa, tenaga dan sudah tentunya wang ringgit. Bergantung pada pemilik, setiap satunya adalah berbeza-beza mengikut keperluan, keluasan kawasan dan juga bajet tuan rumah.

Buat Puan Anis, kediaman yang sudah didiami selama 3 tahun bersama suami dan seorang anak kecil ini adalah tempat beliau menghabiskan masa jika tidak ke sekolah untuk mengajar. Rumah dua tingkat tersebut kelihatan lebih dari cukup buat keluarga kecil ini menjalankan aktiviti seharian dengan lancar. Tetapi, memandangkan pasangan ini sibuk bekerja dari Isnin ke Jumaat, mereka masih belum sempat untuk mengemas dan mendeko rumah mengikut kehendak dan keperluan.

Jadi, kini sudah tiba masanya untuk pasangan ini melakukan renovasi secara berperingkat dimulakan dengan ruang tamu dan ruang bawah tangga kediaman. Walaupun pada mulanya ruang tamu kelihatan kosong dan tidak menarik, dengan sedikit sentuhan dari pakar yang berkaliber, ruang tamu Cikgu Anis telah berubah menjadi lebih menarik dan nampak lebih teratur dengan konsep dan susun atur yang baru ini. Setiap ruang digunapakai sebaik nya dan tidak dibiarkan kosong.

Konsep Glam Kontemporari yang dibawakan ini amat sesuai dengan kediaman Cikgu Anis yang luas dan masih baru ini. Dinding dicat biru tua dengan kemasan wainscoting warna keemasan sebagai feature wall telah menaikkan seri ruang tamu yang terdahulunya nampak hambar dan tidak bermaya. Pantulan cahaya dari barisan spotlight serta gantungan accent light juga telah menjadikan ruang lebih ‘hidup’.

Selain itu, ruangan bawah tangga yang sebelum ini hanya diletakkan peti sejuk kini telah berubah fungsi sepenuhnya apabila pereka membina rak buku dan mainan untuk anak tuan rumah. Terdapat juga papan putih dan tempat duduk yang ditempatkan ditengah-tengah rak.

Seperti yang dikatakan tadi, segenap ruang dan setiap inci dimanfaatkan dengan baik. Jadi ruang berhadapan tangga yang kosong telah di deko dan di ubah menjadi ruang rehat ataupun ruang santai sambil membaca.

Ruang rehat ini dihiasi wall cladding bertekstur batu bata berwarna putih, cukup untuk menampakkan lagi kenaggunan kediaman ini.

Dinding selari dengan pintu masuk utama juga tidak dibiarkan kosong. Malah, diberikan sentuhan yang penuh teliti dan menarik. Cermin panjang melintang yang berbingkai putih digantung bagi memberikan ilusi ruang lapang selain mudah untuk pemilik bercermin dan melihat penampilan sejurus sebelum keluar rumah. Penempatan cermin yang strategik dilengkapi lagi dengan meja konsol yang dihiasi lampu meja accent dan tumbuhan hijau untuk menambah seri ruang.

Ingin melihat transormasi kediaman ini secara ‘live’ jangan lupa ikuti rancangan TV IMPIANA di saluran Astro Prima pada setiap Selasa 12.30 tengahari dan ulangan pada jam 9.00 malam.

Kenali Interior Designer wanita dunia yang dikagumi kini. IMPIANA ingin memperkenalkan barisan wanita yang dikagumi dunia ini. Bagi pencinta hiasan dalaman pasti akan mengenali mereka, kerana sentuhan magis mereka dan juga inspirasi mereka cukup mencuri perhatian pemilik.

Hari ini, IMPIANA memberi tumpuan kepada 10 pereka dalaman teratas sepanjang masa. Mereka ini tidak terlepas dari menghasilkan 1001 idea untuk menyempurkan kehendak ramai. Mereka semua adalah wanita hebat dan berkembang maju dalam dunia reka bentuk dan hiasan dalaman. Mari kita mengenali Interior Designer wanita ini dengan lebih rapat.

Mungkin salah satu pereka dalaman yang paling didambakan dan terkenal pada zaman kita, Kelly Wearstler merancang bahagian dalaman yang diinginkan oleh semua orang. Signature konsep eklektiknya dipenuhi dengan warna-warna cerah, tekstur dan garisan yang kaya dengan sentuhan magis.

Sussanne Khan adalah salah seorang pereka dalaman paling terkenal di India. Sudah tentu wanita terkenal dalam sejarah reka bentuk dalaman, yang mengagumkan kita semua dengan projek reka bentuk dalamannya yang menakjubkan serta projek peribadinya sendiri, firma reka bentuk The Charcoal Project.

Dilahirkan di Sepanyol, Patricia Urquiola kini berpusat di Milan. Salah satu pereka dalaman yang paling terkenal pada zaman moden ini, Urquiola kebanyakan terkenal dengan reka bentuk perabot dan projek reka bentuk dalaman komersialnya, yang menggabungkan reka bentuk puitis dan suka bermain dengan elemen pragmatik dan praktikal.

Pereka Reka bentuk Jennifer Post terkenal sebagai representasi dalaman putih, neutral, dan klasik yang tulus. Pereka Amerika ini telah bekerjasama dengan Simon Cowell dan Jennifer Lopez pada masa lalu, mencipta penyelesaian dalaman yang cantik untuk mereka. Bagi projek yang lebih baru, Jennifer Post sedikit melanggar batasannya, dengan menampilkan reka bentuk yang lebih berwarna.

Emily Summers terkenal dengan hiasan dalamannya yang kontemporari, dengan sentuhan semangat yang hangat, sebagai Architectural Digest dengan baik. Pereka dalaman selalu menggunakan perabot berlapis mewah dengan sentuhan moden untuknya. Di bahagian dalam Emily Summers selalu ada perhatian terhadap perincian dan beberapa sentuhan sentuhan yang melengkapkan ruangan.

Sekiranya anda mengenali pereka dalaman Victoria Hagan, anda pasti tahu bahawa dia adalah mengenai hiasan dalaman yang elegan. Latar belakang natural dipadankan dengan corak dan tekstur yang kuat yang menambahkan kedalaman reka bentuknya, membuat ruangan yang dicemburui yang kita semua inginkan dapat kita miliki. Hagan juga luar biasa ketika bermain dengan perkadaran, selalu memperhatikan bagaimana mereka akan bermain di penampilan akhir ruangan.


Guna Bahan Dapur Untuk Mencuci Jubin Dengan Kotoran Degil

Mencuci jubin terutamanya di dapur mahupun bilik air bukanlah sesuatu kerja yang mudah. Lebih lagi jika ada kotoran yang sudah lama tidak dicuci atau degil. Oleh itu, sedikit tekanan atau tugas menyental perlu dilakukan.

Tahukah anda, Menyental akan mengakibatkan permukaan jubin anda calar dan menghakis lapisan perlindungannya? Ada yang mengambil langkah mudah dengan menggunakan bahan peluntur berat untuk mencuci kotoran degil pada jubin. Namun, masalah lain pula yang timbul. Ia memberi ancaman kepada kesihatan.

Jadi apakah cara yang paling berkesan untuk mencuci jubin di bilik air dan dapur tanpa perlu menyental dengan teruk dan tidak membahayakan kesihatan? Apa kata kita guna bahan ajaib yang banyak membantu dalam tugas-tugas pembersihan di rumah iaitu baking soda. Namun sebelum menggunakan nya, anda perlu campurkan dengan beberapa bahan lain untuk menjadikan ia lebih berkesan.

Caranya:

Masukkan kesemua bahan ke dalam botol spray, goncang dan spray ke lantai jubin yang berlumut.
2. Biarkan 1-2 minit, kemudian gosok dan bilas.
Serius, anda boleh lihat sendiri hasilnya! Berkesan dan wangi dengan bau lemon.

Tip tandas sentiasa bersih dan wangi:

Panduan Menghias Bilik Mandi:

Petua Membersihkan Mangkuk Tandas Yang Kotor Dan Berkerak:

Manakala bagi dinding, jika anda bermain dengan kertas dinding, tidak salah jika memilih corak flora fauna yang samar atau ilusi pokok menjalar tinggi bagi kanak-kanak agar dinding yang agak tinggi ini nampak lebih menarik dan disempurnakan dengan hiasan yang ideal. Gantungan ala vertikal juga digalakkan.

3. Dinding adalah jendela

Bagaikan akuarium, kediaman urban kini dilitupi dengan cermin jarang baru pada hampir keseluruhan dinding. Ini adalah kerana kebanyakan kediaman kini mempunyai gaya urban dan banyak menggunakan cermin jarang. Anda boleh menutup dengan bidai roman yang juga kemas dan didatangkan dalam pelbagai corak dan boleh juga dipadankan dengan kemasan lembut. Kelebihan bidai Perancis ini adalah corak dan warnanya boleh ditukar-tukar oleh tuannya. Anda juga boleh menggunakan bidai horizontal bagi menyukat cahaya yang tidak diperlukan dengan lebih berkesan.

4. Padanan ideal

Pastikan anda melihat dinding kediaman sebelum bertindak memilih langsir yang serasi. Apakah jenis kemasannya dan apakah pula warnanya yang dipilih. Anda perlu peka dengan kesesuaian ruang juga. Misalnya ruang dipalitkan dengan rona tanah dengan konsep harmoni.

Pastikan anda tidak memilih rona yang bertentangan dengan skema warna yang mendominasi ruang agar pandangan fokus mata anda tidak bertelagah di dalam satu ruang. Sebaliknya pilihlah rangkaian warna tanah yang ideal buat ruang tersebut agar teradun sempurna.

Begitu juga jika ruang sudah sarat dengan hiasan dan corak dari kertas dinding. Tergamakkah kita mengenakan langsing bercorak sarat berwarna terang? Pilihan rona pastel yang lebih tenang dan melegakan pandangan di ruang tersebut. Awas, pastikan jendela anda mampu memberi limpahan cahaya matahari dengan sempurna. Jika ruang tamu anda terkepung dengan bangunan atau tidak menghala ke arah matahari, pilihlah langsir renda yang bukan sahaja menarik malah tidak menghalang cahaya semula jadi secara total .

5. Kesilapan lazim

Ramai di kalangan kita yang silap memilih rekaan langsir tanpa mengambil kira keserasian rekaan langsir dan konsep kediaman. Kita merasakan rekaan langsir tidak sama dengan konsep kediaman atau saiz kediaman kita. Namun antara yang lazim dilakukan adalah melangsiri pintu.

Misalnya –

i. Memilih langsir swag di kediaman bersiling rendah dan sempit

ii. Memilih langsir berwarna kontra dengan dinding

iii. Memilih aras langsir yang agak senteng

iv. Memilih langsir ropol ala kedesaan dan dipadankan dengan gaya moden.

v. Memilih kain bercorak sarat untuk langsir rekaan klasik berswag.

Dekorasi konsep moden kontemporari, wanita puas hati hasil ‘air tangan’ suami. Konsep hiasan rumah moden kontemporari lebih tertumpu kepada pemilihan warna-warna neutral antaranya ‘beige’ dan kelabu bagi mewujudkan suasana damai.

Saat kaki ‘melangkah’ masuk ke kediaman ini, rona kelabu lembut menerpa anak mata, sekali gus mencipta suasana penuh damai. Warna kelabu lembut itu diterapkan pada sofa rekaan moden di ruang tamu yang diserikan dengan hamparan permaidani rona sama bagi menyuntik kesenadaan.

Dinding dibiar polos tanpa corak bagi memberikan efek kediaman yang lebih luas. Konsep moden kontemporari diterjemahkan dengan baik pada setiap sudut  ruangan. Tidak terlalu sarat dengan perabot.

Bagi menaikkan seri kediaman, beberapa unit pokok di letakkan di beberapa ruang kediaman. Biarpun ringkas, namun pokok-pokok tersebut menjadikan kediaman tampak lebih segar.

Bagi anda yang berhasrat ingin membeli sebuah rumah baharu khususnya di bawah projek perumahan dengan pemaju, ada beberapa perkara penting yang perlu anda tahu sebagai seorang pembeli sebelum membuat keputusan untuk membeli kediaman tersebut.

Maka oleh itu, dalam episod Tip Impiana kali ini kami bawakan tetamu jemputan istimewa iaitu Cik Amaliena Mazlan yang merupakan salah seorang Perunding Hartanah dari MATRIX Concepts Holdings Berhad bagi berkongsi tip tersebut bersama para penonton.

Ketika sesi temu bual bersama hos segmen Tip Impiana, Raff dan tetamu jemputan telah memaklumkan ada beberapa perkara yang penting sebagai pembeli harus tahu sebelum mahu membeli rumah baharu dengan pemaju.

“Apa yang saya kongsikan ini sebenarnya adalah perkara asas yang pembeli harus tahu terutamanya kepada mereka yang pembeli rumah pertama yang masih tidak tahu beberapa perkara penting yang wajib anda tahu.

“Pertama sekali, anda perlu tahu mengenai pemilihan lokasi kediaman anda. Maksudnya di sini, anda perlu tahu di mana lokasi projek perumahan anda itu bakal dibangunkan dan sebagai pembeli anda kena tahu rumah yang anda mahu beli itu berada di lokasi mana dan sebagainya.

“Ini kerana sebagai pembeli anda kena tahu jarak dari lokasi perumahan anda ke tempat-tempat kemudahan awam seperti hospital, kedai ke tempat kerja dan sebagainya.

“Mengapa saya kata lokasi ada perkara pertama yang penting wajib anda tahu ini kerana kita lihat potensi projek kawasan perumahan kita itu sebab kita bukan beli rumah semata-mata, tetapi kita beli dengan persekitaran kawasan perumahan itu sekali,” jelasnya.

Sekiranya anda ingin mengetahui maklumat lanjut mengenai perkara yang penting wajib anda tahu sebagai seorang pembeli rumah baharu dengan pemaju, anda boleh tonton video penuh pautan di bawah;


Hati-hati Bila Nak Beli Barang Secara Online! Ini Tips Wajib Anda Tahu.

Lelaki ini berkongsi kisahnya membeli perabot secara online. Pada mulanya dia nak ‘surprise’kan isterinya dengan perabot yang baharu dibelinya namun setelah perabot itu sampai di rumah, dia yang telah di ‘surprise’kan. IMPIANA turut bersimpati dengan lelaki ini, hehehe. Jadi, kepada anda yang hendak membeli barangan secara online tuh haruslah berhati-hati dan ikuti langkah-langkah ini.

Berbelanja secara online kini menjadi pilihan banyak orang. Layanan yang sedang berkembang pesat ini memang membawa impak besar pada cara kita berbelanja. Banyak keperluan yang mudah untuk didapatkan hanya dengan mengklik mouse atau layari gadget saja.

Barang-barang yang dibeli pun ada beraneka ragam mulai dari gadget, elektronik hingga keperluan rumah. Untuk keperluan kediaman, ada beberapa langkah yang perlu anda perhatikan sebelum melakukan pembelian secara online. Kerana, kebanyakan aksesoris rumah memerlukan semakan seperti kualiti barang hingga cara pengiriman.

Sebelum melakukan pembelian, pastikan anda menyemak spesifikasi barang dengan menyemak lebih detail pada ukuran barang, warna, dimensi, cara perawatan hingga tawaran yang diberikan. Membeli barang dengan cara online harus lebih teliti, kerana kita hanya melihat gambar produk dan tidak melihat kondisi barang secara terperinci.

Kebanyakan aksesoris lebih mudah pecah. Tanyakan pada penjual, cara pengiriman yang digunakan, adakah ia akan membungkus barang dengan baik? Tanyakan juga apa kurier yang digunakan untuk mengirim barang. Kurier yang digunakan ini akan mempengaruhi jumlah kos yang harus anda bayar.

Melihat berbagai jenis perabot yang dijual secara online, sudah pasti akan membuat kita menjadi terpikat untuk membeli berbagai furnitur tersebut, tambahan pula apabila penjual menawarkan harga yang murah atau diskaun menarik. Di sini, kita sering berbuat kesalahan, kerana kita membeli barang yang tidak diperlukan. Lebih baik anda merancang lebih bijak untuk membeli barang keperluan atau kehandak.

Anda harus mengenali penjual online itu terlebih dahulu sebelum anda tertipu. Jangan berbelanja secara terburu-buru, anda perlu menyemak komen-komen atau feedback dari pembeli lain tentang peniaga dan produk yang anda ingin beli.

1. Putuskan bahagian tepi pada tali penutup mulut dan hidung.

2. Lipat penutup mulut dan hidung ke arah dalam dengan kemas dan ikat menggunakan tali yang telah diputuskan.

3. Buang penutup mulut dan hidung terpakai ke dalam tong sampah yang bertutup.

4. Cuci tangan dengan air dan sabun selepas membuang penutup mulut dan hidung terpakai.

Pelakon dan pengacara, Awal Ashaari bengang apabila terpaksa menanggung kerosakan dalaman rumah ekoran proses pengubahsuaian yang ditangguhkan semasa pelaksanaan Perintah Kawalan Pergerakan Diperketatkan (PKPD).

Menerusi Instastory Awal yang dimuat naik kelmarin, meluahkan rasa kesal apabila kerosakan yang berlaku bukan kecil, malah melibatkan bahagian-bahagian penting di dalam rumah berkenaan.

“Hari ni cermin tercabut, hari tu cornish jatuh, kayu-kayu semua dah merekah. Lepas habis PKPD ini rumah runtuh agaknya,” tulisnya.

Dalam Instastory yang sama, Awal juga menjelaskan banyak kerosakan berlaku sekiranya proses pengubahsuaian tergendala lama.

“Panas sejuk panas…lembap, tidak ada orang duduk. Pintu kabinet semua sudah membengkok sebab lama terbiar.

“Siapa yang kena tanggung semua ni? Owner jugak,” tulisnya lagi.

Mitsui Shopping Park LaLaport BUKIT BINTANG CITY CENTRE dibuka secara berperingkat pada Januari 2022.

Baru-baru ini sibuk tular di media sosial degan pusat beli belah LaLaport Pertama di Asia Tenggara bakal dibuka di Kuala Lumpur. Dijangka beroperasi pada 20 Januari 2022, Mitsui Shopping Park LaLaport BUKITBINTANG CITY CENTRE (“LaLaport BBCC”) merupakan fasiliti luar negara yang pertama di Asia Tenggara oleh Mitsui Fudosan Co., Ltd. (“Mitsui Fudosan”).

LaLaport BBCC adalah pusat beli-belah gaya hidup yang berasal dari Jepun. Ia mewujudkan suasana interaksi yang damai dan santai menerusi gabungan fasiliti komersial, pejabat, kediaman, hotel dan lain-lain kemudahan.

Pusat itu juga turut menampilkan kepelbagaian jenama dengan nama-nama yang terkemuka di Jepun turut membuat kemunculan sulung di Malaysia. Bertemakan konsep rekaan “Modern Simplicity” dan “Japanese Flavour”, LaLaport BBCC mempunyai gaya penampilan yang sesuai dengan lokasi di pusat bandar, ditambah dengan keistimewaan tona rekaan dalaman.

MitsuiFudosan Co., Ltd.(“MitsuiFudosan”) sebuah syarikat hartanah global terkemuka yang berasas dariTokyo (Presiden dan KetuaPegawai Eksekutif: Masanobu Komoda) hari ini mengumumkan projek perdana di AsiaTenggara di bawah subsidiari Malaysia, MFBBCC Retail Mall Sdn Bhd (syarikat yang ditubuhkan bersama UDA Holdings Berhad, Eco World Development Group Berhad dan Lembaga Kumpulan Wang Simpanan Pekerja bagi mempromosikan projek ini), terletak di Bukit Bintang City Centre, bakal bermula operasi kepada orang ramai pada 20 Januari 2022.

Dianggarkan 400 kedai dengan pelbagai penyewa optimum akan dibuka secara berperingkat dengan pembukaan pada Januari 2022 dan dimeriahkan lagi dengan barisan jenama terkenal dari Jepun yang menyaksikan kehadiran julung kali di Malaysia.

Selepas penyerahan projek dan pengkomersialan LaLaport BBCC yang menjadi teras Bukit Bintang City Center (“BBCC”), ia akan menjadi pusat beli-belah LaLaport yang pertama diAsia Tenggara oleh Mitsui Fudosan, dan merupakan antara kemudahan komersial terbesar dengan lebih 82,600 meter persegi (anggaran) ruang lantai. LaLaport BBCC ini menjadi LaLaport kedua Mitsui Fudosan di luar negara selepas Mitsui Shopping Park LaLaport Shanghai Jinqiao.

Sebagai tambahan pada pusat beli-belah itu, Mitsui Fudosan berkerjasama rapat dengan BBCC untuk menubuhkan pembangunan bandar berskala besar dengan fungsi yang pelbagai terdiri daripada pusat beli-belah, kediaman, pangsapuri servis, bangunan pejabat dan hotel, dengan jumlah keluasan tapak kira-kira 78,500 meter persegi (anggaran).

Selepas disiapkan, projek BBCC ini bakal menjadi satu-satunya mercu tanda yang mengunjurkan gaya hidup Jepun baharu, membolehkan masyarakat tempatan “mengamalkan gaya hidup, bekerja, bermain dan berkumpul” dengan cara yang lebih mudah. LaLaport BBCC bakal menerajui pembangunan keseluruhan projek itu sebagai hab yang menggalakkan rakyat memahami satu sama lain, menambah baik mutu kehidupan dan menawarkan ketenangan kepada orang ramai. Sebagai pusat beli-belah yang menumpukan gaya hidup dari Jepun, LaLaport BBCC mahu pelanggan yakin dengan reka bentuknya yang menawarkan pengalaman baharu selain menggabungkan budaya dan trend Malaysia sambil mengekalkan DNA Jepunnya yangt ersendiri.

Melalui pengalaman dengan rangkaian komersial Jepun yang meluas, LaLaport BBCC akan membawakan jenama terkenal dari Jepun seperti NITORI, Nojima dan JONETZ oleh DON DON DONKI. Selain itu, Star Child, sebuah sekolah taska yang menggabungkan penjagaan kanak-kanak dan pendidikan intelektual gaya Jepun, akan membuka kemudahan pertamanya di Malaysia di sini di LaLaport.

LaLaport BBCC juga menawarkan pengalaman makanan yang tidak pernah dilihat sebelum ini di pusat membeli-belah seperti kedai pertama atau kedai utama di Malaysia, seperti kedai yang disenaraikan sebelum ini oleh Michelin, tempat makan yang berkonsep baharu oleh chef terkenal – tawaran yang unik dan menarik dari Shin’Labo, Marta’sKitchen, Buena Brasa Gastropub, DONQ/Mini One, MATCHA EIGHT, YAKINIKU SIZZLE oleh YAKINIQUEST dan banyak lagi. Pengunjung juga akan dapat menikmati citarasa restoran tempatan yang telah menempah nama di Malaysia.

Persekitaran pusat beli-belah baru ini direka dengan estetika “Modern Simplicity” dan “Japanese Flavour”. Ia menampilkan ciri rekaan dalaman berdasarkan alam semula jadi bagi menyediakan ruang yang melangkaui aktiviti membeli-belah. Aliran reka bentuk dalaman-luaran LaLaport BBCC yang lancar menawarkan tempat di mana pelanggan dan pelawat ke pusat membeli-belah itu boleh berinteraksi dan menghabiskan masa yang bermutu dengan rakan dan keluarga.

Bahagian luar LaLaport BBCC Ruang pejalan kaki (Aras Bawah)

Pusat beli-belah itu menawarkan kepelbagaian citarasa, termasuk aras makanan dan minuman yang besar yang menawarkan pasar raya dan “Depachika Marche” yang menyediakan aneka makanan bungkus, medan selera kasual bernama “Cafeteria”, sekali gus memenuhi pelbagai kehendak pelanggan. “Gourmet Street” memberikan pengalaman menjamu selera di kawasan terbuka untuk pengunjung manakala medan selera “GardenDining” yang besar diAras4 mempunyai kapasiti1,400 tempat duduk.

Pengunjung juga boleh menikmati pengalaman yang menyeronokkan dan bersantai di LaLaport BBCC dengan banyak ruang acara disediakan seperti “Central Rooftop Garden” dengan keluasan sebesar 1,700 meter persegi yang dikelilingi oleh kehijauan dan pokok-pokok. Pusat beli-belah ini juga mempunyai ruang acara unik yang terletak di tengah-tengah Gourmet Street – “WOW PLAZA”, dan tarikan di pintu masuk utama yang menampilkan pelbagai bentuk pencahayaan seiring dengan acara bermusim – “Grand Step”.

Bagi menambah baik pengalaman membeli-belah kepada pelanggan dan menyediakan perkhidmatan pelanggan sehenti, Aplikasi LaLaport MY Mobile akan tersedia untuk menyampaikan maklumat terkini mengenai pusat beli-belah ini. LaLaport BBCC juga akan menyediakan ciri penstriman langsung melalui platform media sosial yang membolehkan hal-hal terkini dimaklumkan di hujung jari.

Selain itu, Mitsui Fudosan turut menambah baik keterhubungan pengangkutan bagi merancakkan pembangunan bandar BBCC. Dengan mengutamakan keterhubungan dan akses jalan aya menerusi tiga terowong yang menuju parkir kereta, selain rangkaian laluan pejalan kaki, ia membolehkan aliran keluar dan masuk dari pelbagai arah. Akses langsung ke Stesen Hang Tuah di laluan LRT dan KL Monorel menjadikannya lebih mudah untuk masuk ke LaLaport BBCC.

LaLaport BBCC juga bekerjasama dengan syarikat sumber manusia di Malaysia untuk merekrut tenaga kerja. Pusat itu mengutamakan pengambilan rakyat Malaysia untuk operasi pusat membeli-belah dan juga untuk menyokong keperluan kedai.

Pekerja boleh menjangkakan persekitaran kerja yang menyenangkan dengan ruang istirahat kakitangan yang direka khas dengan keutamaan kepada aspek kebersihan dan keselamatan. Antara ciri ruang istirahat kakitangan termasuk tumbuh-tumbuhan dan suasana kehijauan, ruang tidur siang, ruang membersihkan diri, Wi-Fi percuma dan tempat mengecas komputer dan telefon pintar.

Sejak Mitsui Fudosan membuka LaLaport pertamanya di Jepun pada tahun 1981, syarikat itu telah berusaha untuk seiring bersama masyarakat tempatan dengan terus mengikuti perkembangan dan perubahan. Hari ini, Mitsui Fudosan mempunyai 16 pusat beli-belah LaLaport di Jepun yang menyediakan spektrum penuh keseronokan untuk pelanggan di Jepun mengikut wilayah masingmasing. Mitsui Fudosan juga sedang giat membangunkan perniagaan kemudahan komersial di negara dan wilayah Asia termasuk Shanghai danTaiwan dengan pengalaman selama bertahun-tahun di Jepun.

Dedikasi ini ditunjukkan dalam aktiviti perniagaan Mitsui Fudosan di Malaysia bermula daripada pembukaan Mitsui Outlet Park Kuala Lumpur International Airport Sepang pada tahun 2015, sehingga pusat beli-belah yang akan beroperasi di tengah-tengah Kuala Lumpur.


Bernilai RM99.00, Harga Bekas Ais Kiub Jenama Nespresso Yang Dijual Tak Masuk Akal?

Jangan ada yang tidak tahu atau berasa terkejut dengan khabar berita ini kerana ia sememangnya benar bekas ais kiub keluaran jenama antarabangsa, Nespresso ini dijual dengan harga RM99.00 kepada orang ramai bagi pembelian secara dalam talian di laman sesawang rasmi jenama tersebut.

Mungkin ada segelintir anda yang berpendapat serta merasakan harga kelengkapan aksesori jenama pengeluar minuman kopi terkemuka itu dijual dengan harga yang terlampau mahal dan tidak masuk akal kepada pembeli.

Namun, anda sebagai pembeli seharusnya mengetahui bahawa Nespresso ini merupakan sebuah jenama pengeluar minuman kopi yang terkenal di seluruh dunia lebih daripada 30 tahun.

Maka, tidak mustahil harga produk serta kelengkapan aksesori yang dijual agak sedikit mahal berbanding dengan jenama lain di pasaran luar. Ini kerana dengan kredibiliti yang dimiliki oleh Nespresso telah meletakan ia sebagai sebuah jenama yang berkualiti tinggi dan bertaraf antarabangsa.

Bercakap tentang bekas ais kiub jenama Nespresso ini ia telah direka khas sebagai pelengkap aksesori produk keluarannya dan lapisan permukaannya diperbuat daripada bahan getah silikon yang berkualiti tinggi.

Selain itu, reka bentuknya telah direka sempurna dengan saiz kapasti seberat 30gram untuk seketul ais kiub sama sekali tidak mengubah aroma serta rasa keaslian pada minuman kopi anda.

Jadi, kelengkapan aksesori ini sememangnya amat sesuai bagi anda yang lebih mengemari untuk menikmati secawan kopi yang sejuk dan dingin!

Apa-apa pun, kuasa untuk membeli terletak di tangan anda, maka jadilah pengguna yang bijak. Anda sebagai pembeli juga harus tahu untuk membezakan antara keperluan dan kehendak ketika berbelanja.

Tetapi tidak ada salahnya sekiranya anda berkemampuan dan mempunyai kewangan yang kukuh untuk membeli sebuah produk atau barang berjenama serta berkualiti tinggi. Bak kata pepatah, ‘ukur baju di badan sendiri’ atau pepatah lain yang sering kita dengar iaitu ‘tepuk dada, tanya selera anda’.

Untuk info lanjut dan pembelian secara dalam talian, anda boleh layari di laman sesawang www.nestle-nespresso.com.my

Dinding rumah merupakan elemen yang penting untuk sebuah rumah. Anda harus mengenalpasti keadaan dinding rumah anda. Terdapat beberapa permasalahan seperti dinding beralun, retak, rekah, senget, berlumut dan sebagainya. Bayangkan sekiranya anda perlu melihat semua defect ini setiap hari, ia pasti menyakitkan mata memandang dan menimbul kerisauan.

Disini IMPIANA ingin berkongsi sedikit tentang jenis-jenis kerosakan yang biasa berlaku pada dinding kediaman anda.

Sifat bata ialah ianya menyerap air. Jadi ia boleh menyerap air daripada bawah tanah. Biasanya ianya berlaku pada bahagian bawah dinding dan anda boleh rasa dengan menggunakan tangan.

Sebelum kerja mengikat bata dijalankan, DPC (damp proof course) hendaklah dipasang pada lapisan yang pertama. Tujuan DPC ialah untuk menghalang air daripada tanah untuk naik ke dinding bata. Kewujudan air dalam dinding boleh menggalakkan pertumbuhan lumut pada dinding.

Selain itu, dinding yang lembap boleh perpunca daripada berlakunya kebocoran pada paip di dalam dinding. Perkara ini boleh dipastikan dengan melihat sama ada dinding tersebut bersebelahan dengan tandas, dapur dan sebagainya.

Kerosakan jenis ini agak susah untuk dikesan. Anda perlu perhatikan betul-betul baru anda boleh mengesan kesan jenis ini. Seperti namanya ukurannya hanyalah selebar sehelai rambut sahaja.

Banyak faktor yang boleh menyebabkan kerosakkan jenis ini. Antaranya ialah :

– Dinding bata tidak dibasahkan sebelum kerja-kerja plaster menyebabkan air di dalam mortar diserap oleh bata dan menyebabkan berlakunya hairline crack pada plaster.- Rumah melalui proses untuk settle dan menyebabkan berlaku perbezaan pergerakan antara struktur utama rumah dengan dinding bata. Anda boleh lihat sekiranya hairline crack berlaku pada sambungan antara tiang / beam dan dinding bata.

Cuba letakkan tangan anda pada dinding dan gerakkan pada sepanjang dinding. Adakah anda dapat rasakan seumpama tedapat alunan pada dinding rumah anda? Jika ya, bermakna dinding rumah anda ada masalah ini.

Masalah ini biasanya berpunca daripada tukang plaster / lepa yang tidak mahir. Sekiranya wave pada dinding rumah anda sangat ketara, masalah ini boleh berpunca daripada kerja ikatan bata.

Untuk lebih pasti, boleh gunakan lampu suluh dan halakan cahaya daripada tepi dinding. Sekiranya dinding rumah beralun, anda boleh lihat bayang bagi kawasan yang beralun.

Dua kesan yang berbeza disini. Blistered adalah pop-up yang berlaku pada dinding. Biasanya disebabkan oleh nisbah campuran plaster yang salah dan ditambahkan dengan proses panas-sejuk pada dinding.

Bertampal-tampal atau patchiness pula disebabkan kualiti kerja yang tidak memuaskan. Anda boleh rasa dengan tangan, malah mungkin anda boleh lihat dengan mata keadaan berbelak-belak pada dinding anda.

Kalau anda perhatikan, kebanyakan kerosakan pada dinding berlaku pada lapisan plaster. Kenapa? Kerana kita tidak dapat melihat defect yang berada disebalik plaster. Mungkin kalau kita pecahkan lapisan plaster, banyak lagi kerosakkan yang boleh kita nampak.

Apa beza rekahan dengan retakan rerambut? Rekahan adalah istilah yang digunakan untuk keretakan yang serius. Sekiranya anda boleh melihat cahaya daripada sebelah luar dinding anda maknanya terdapat rekahan pada dinding anda.

Kesan jenis ini adalah lebih berbahaya kerana ianya menghadapi kegagalan pada struktur. Jadi anda boleh mengambil tindakan yang sewajarnya.

Namun begitu ianya boleh juga berpunca daripada kualiti kerja yang kurang memuaskan ataupun nisbah campuran mortar yang salah menyebabkan ikatan antara bata tidak kukuh.

Memang trend sekarang nak murah, mudah dan banyak pilihan, beli barang di atas talian je. Banyak kedai-kedai online dan platform e-dagang yang menajdi pilihan pengguna. Antara yang terkenal, si oren dan biru. Meamng nampak mudah dan menguntungkan beli barang online ni. Tapi, tidak terkecuali ramai je yang tertipu apabila membeli secara online termasuklah mereka yang membeli “furniture”

Oleh itu, harus berhati-hati sebelum membeli apa juga barang atau perkhidmatan secara dalam talian ni. Bukan sahaja takut tertipu, tapi untuk elak anda kerugian. Oleh itu, sebelum anda meneruskan jual beli. Pastikan anda periksa dahulu 7 perkara ni

Ini antara perkara yang paling penting anda perlu lakukan. Pastikan kedai yang bakal anda berurusan mempunyai reputasi yang berkualiti. Macam mana nak periksa reputasi kedai ni? boleh perhatikan jumlah jualan dan “comment” yang ditinggalkan oleh pembeli.

Ni jarang pekedai nak tawarkan. Tapi untuk penjual yang menajaga reputasi, ini antara hal yang harus ditawarkan. Ia sebagai pelindungan terhadapa barang sepanjang ia dalam proses penghantaran ekapda pembeli.

Pastikan di ruang penerangan produk mempunyai detail yang lengkap terutamanya ukuran sesuatu barang. Seperti perabot, ukuran tapaknya sahaja yang tertera dalam detail produk, tidak mencukupi. Selain itu juga, ia penting untuk menentukan produk yang di beli sesuai atau muat dengan ruang yang tersedia

Sudah pasti ia salah satu kelemahan pembelian secara online apabila anda tidak dapat menyentuh fizikal produk. Jadi, anda tidak tahu apa jenis bahan yang digunakan. Gambar, tidak dapat menceritakan apakah bahan yang digunakan untuk emmbuat sesuatu produk. Oleh sebab itu, materialantara informasi wajib ada dalam detail produk

Adakalanya, warna yang terlihat pada skrin berbeza dengan fizikal. Tambahan, gambar produk yang diambil terletak di dalam studio dengan pengamatan cahaya khas. Bahkan, ada juga yang telah di edit pencahayaan dan bayang-bayang pada gambar.

Terdapat banyak ejen penghantar yang digunakan. Dulu, ramai yang suka menggunakan jeyy end teyy. Tapi, leaps banyak masalah produk hilang dan barang rosak, ramai dah cuba elak menggunakan perkhidmatan penghantaran dari syarikat tersebut. Jika ada pilihan, pastikan ejen penghantar yang digunakan anda selesa dan tidak pernah ada masalah

Ini yang paling penting. Namapk “shocking sale” tapi, jangan “shocking” sangat nak kejar masa takut tak dapat membeli harga yang ditawarkan ye. Periksa dahulu semua perkara diatas. Takut nanti, menyesal dikemudian hari

Ramai pemilik rumah pertama yang masih belum berpengalaman terlalu teruja ingin memasuki dan mula mengubah suai rumah baru tanpa terlebih dahulu melakukan beberapa perkara penting ini. Menurut pakar hartanah ini, pemilik perlu melakukan inspection atau pemeriksaan terperinci dan menyeluruh terhadap rumah baru tersebut. Sebaiknya setelah mendapat rumah baru anda jangan mengubah suai rumah tersebut dalam tempoh 18-24 bulan kerana pemaju yang akan menanggung kecacatan rumah tersebut.

SENARAI SEMAK PERKARA YANG PERLU PEMILIK LAKUKAN SELEPAS TERIMA KUNCI ;

1. Pastikan tiada takungan air dalam lantai tandas. Buat ujian air dengan simbah sebaldi air, pastikan air mengalir kelubang saliran.
2. Tiada jubin lantai yang retak, sumbing atau pecah.
3. Keadaan lantai bersih, tiada kesan tumpahan cat atau najis tukang buat rumah.
4. Keadaan dinding tiada keretakkan atau cat merekah.
5. Kesan lembapan dalam dinding akibat paip bocor, paip ada dalam dinding.
6. Setiap kunci pintu berfungsi dengan baik.
7. Tingkap dan pintu dapat dibukak tutup dengan baik dan rapat tanpa regangan.
8. Kualiti kayu pada pintu dalam keadaan baik tidak merekah atau berlubang dimakan ulat.
9. Tiada kesan kebocoran pada setiap tingkap, lihat keadaan selepas hujan lebat kawan!
10. Keadaan siling tidak beralun, retak, rata dan tidak melendut.
11. Pastikan tiada kesan air dan lumut pada siling,ini tanda kebocoran berlaku.
12. Pasang lampu seharian untuk uji arus elektik dan pendawaian baik dalam rumah.
13. Uji semua soket elektrik pastikan ianya berfungsi, guna plug hp untuk menguji juga boleh dilakukan.
14. Pastikan sinki tidak bocor dan berfungsi dengan baik.
15. Semua saluran dan tekanan air berfungsi dengan baik dan sekata. Lebih istimewa ajak isteri mandi sama sama!
Lebih istimewa waktu periksa ini dah ada orang rumah, boleh cat rumah sambil pegang tangan sama sama.


Kulit Durian Bukan Sekadar Boleh Halau Nyamuk Dan Lalat, Boleh Buat Masker Untuk Jerawat

Raja buah Mat Saleh kata Smell like hell, taste like haven. Namun hanya isi durian sahaja yang dinikmati tanpa diketahui khasiatnya. Sebenarnya, pokok durian mempunyai banyak khasiat juga. Bukan sekadar pada isi nya, akar dan daun juga mempunyai manfaat kepada kesihatan. Lebih mengejutkan kulitnya punya pelbagai kegunaan. antaranya ialah:

1. Menghilangkan aroma durian pada tangan dan mulut

Seperti yang diketahui bahawa durian memiliki aroma yang sangat menyengat dan kadang mengganggu apalagi jika ada orang yang tidak suka dengan bau durian. Beberapa orang yang tidak suka dengan bau buah durian ini boleh mengalami mual dan muntah. Jadi cara yang mudah dan cepat menyingkirkan bau durian adalah dengan meletakkan air di dalam pangsa durian. Kemudian air tersebut digunakan untuk minum, mencuci tangan dan berkumuh

2. Ubat nyamuk

Abu yang terhasil akibat pembakaran kulit durian akan menghasilkan aroma yang tidak digemari serangga terutamanya nyamuk dan lalat.

3. Mengatasi sembelit

Jika anda mengalami masalah sembelit, ambil lapisan kulit durian di bahagian dalam yang berwarna putih dan tumbukan hingga lumat dan dicampurkan bersama beberapa sudu madu untuk dimakan

4. Ubat sakit perut

Manfaat lain kulit durian adalah untuk mengubati kekejangan atau sakit perut. Caranya cukup mudah. Anda hanya perlu mengambil bahagian dalam kulit yang berwarna putih dan kisar halus menjadi seperti pes yang pekat. Kemudian tampalkan pes tersebut sekitar perut dan biarkan selama 15 minit atau sehingga rasa sakit hilang

5. Atasi masalah senggugut ketika haid

Masalah ini memang amat mengganggu keselesaan wanita ketika menghadapinya. Lebih-lebih lagi, masalah senggugut datang ketika anda sedang melakukan aktiviti. Ia bakal mengganggu emosi. Untuk langkah kawalan, kebiasaannya pengambilan pil mampu bertindak dengan cepat. Namun, pengambilannya secara kerap akan memberi kesan jangka masa panjang kepada hal kesihatan yang lainnya.

jadi, rawatan alaminya adalah dengan melakukan kaedah seperti mana merawat sakit perut. Di mana kulit bahagian dalam durian diambil dan dikisar lalu dijadikan seperti param pada perut

6. Mengubati bisul

Perghhh… bila kena bisul adalah satu penyiksaan yang berpanjangan. Nak-nak kalau kena pada bahagian yang mudah terusik seperti punggung, tangan, ketiak dan sebagainya. Lagi lama menunggu masaknya bisul, lebih terseksa. Ada yang mengambil keputusan untuk buat pembedahan kecil mengeluarkan mata bisul secara paksa.

Tahukah anda, kulit durian adalah ubat terbaik mempercepatkan bisul tadi masak dan sembuh. Caranya adalah dengan membakar kulit durian sehingga kering dan sedikit kehitaman. Tumbuk halus dan campurkan serbuk durian tadi dengan air menjadi pes. Tepekkan pes tadi pada sekitar bisul dan buat lubang sikit pada bahagian matanya sehingga bisul sembuh.

7. Anti bakteria

Menurut penelitian yang dilakukan universiti Luar negara seperti Thailand, kulit durian mengandungi manfaat yang sangat luar biasa bagi kesihatan tubuh. Bahagian dalam kulitnya yang berwarna putih mengandungi zat pektrin yang mampu membantu tubuh melawan bakteria.

8. Mengubati jerawat

Kulit durian berfungsi sebagai anti bakteria yang secara tidak langsung berupaya merawat jerawat yang sedang meletus di muka anda.

Kaedah atau cara penggunaan kulit durian untuk merawat jerawat sama seperti yang dilakukan dalam proses mempercepatkan bisul masak. Usapkan abu kulit durian yang telah dikisar halus pada kawasan jerawat atau boleh jadikannya sebagai masker dengan mencampurkan abu tadi dengan air suam.

Sumber: www.khasiat.co.id

Sebelum penggunaan pasu kayu dan plastik untuk tanaman orkid, sabut kelapa menajdi pilihan utama satuketika dahulu. Ia berupaya mengekalkan kadar kelembapan yang diperlukan oleh orkid untuk tempoh yang lama dan tidak perlu disiram kerap. Ini salah satu cara yang digunakan oleh nenek moyang kita bagi mengurangkan tugas penyelenggaraan pada tanaman orkid mereka. Semakin menuju kemodenan, kaedah ini semakin dilupakan. Sabut kelapa hanya digunakan sebagai medium tanaman dalam bentuk potongan atau sabut bagi sokongan medium orkid.

Hakikatnya, penggunaan sabut kelapa sebagai pasu dan medium tanaman orkid lebih jimat dan mudah. Berikut cara DIY sabut kelapa untuk menajdi wadah tanaman orkid

Brilliant Idea of Orchid pots made from coconut

Perkara yang paling tidak disukai adalah apabila melihat pokok cili kesayangan kita mati atau berpenyakit. Mungkin antara punca nya ialah pokok yang di tanam tidak bersesuaian dengan persekitaran kerana pemilik taman meletakkan pokok tersebut di tempat yang kurang sesuai. Atau pun tumbuhan banyak  musnah sekembalinya kita daripada percutian yang panjang kerana tiada orang yang menyelenggara atau menyiram pokok di laman rumah. Tetapi pernahkah anda dengar tumbuhan mati disebabkan terlebih penjagaan. Sebagai pemilik taman anda perlu arif tentang  sebahagian tumbuhan memerlukan penjagaan minimum untuk ia kekal sihat.

Air siraman yang berlebihan

Terlebih air siraman antara punca cili anda mati. Hal ini selalu terjadi kepada cili yang ditanam di dalam pasu. Cuba bayangkan anda berendam selama 24 jam dan kemudian kulit anda mula berkedut akibat lebihan air tersebut. Begitu jugalah dengan tumbuhan, jika ia terendam terlalu lama akarnya akan mula lemas dan kadang kala boleh menyebabkan tumbuhan menyerap air berlebihan dan boleh mengakibatkan terdapat bahagian-bahagian tumbuhan tersebut terutamanya batang lembik dan mati. Jika terdapat bahagian-bahagian pokok yang mula melembik, potong dan buangkannya segera sebelum berjangkit ke bahagian lain.

Baja yang berlebihan

Pelbagai jenis baja diletakkan untuk memastikan cili yang ditanam menghasilkan bunga yang banyak, hasil yang bagus dan memastikan tumbesaran pokok yang sihat. Perkara tersebut kadangkala boleh mengakibatkan tumbuhan bertambah lemah dan mudah terdedah kepada penyakit kerana baja berlebihan menyebabkan akar pokok menjadi panas dan semakin kurang daya tahan kepada penyakit.

Pemilik taman harus waspada agar jangan ghairah meletakkan terlalu banyak baja pada satu-satu masa kerana mahukan pokok cili membesar secara drastik.  Untuk mendapatkan tumbuh-tumbuhan yang sihat, pastikan ia  membesar secara natural. Bagi laman yang menggunakan tanah atau baja kompos, penggunaan baja harus di tahap paling minimum.

Laman tropika umum tahu merupakan taman sarat dengan pelbagai tekstur dan runa tanaman yang kebanyakkanya hanya berdaun lebar. Antara tanaman berdaun lebar yang sentiasa menjadi pilihan bagi mencentuskan atau menyerlahkan lagi laman tropika adalah seperti Heliconia spp, Philodenddron, Calathea dan sebagainya.

Pisang juga merupakan salah satu tanaman tropika yang mempunyai daun lebar. Namun ia tidak pernah sekali dijadikan sebagai salah satu tanaman pilihan menghiasi laman. Kebiasaanya, ia hanyalah tanaman yang ditanam di bahagian belakang rumah ataupun kebun dan mempunyai kegunaan tertentu. Mungkin ia disebabkan oleh tanaman ini tidak mempunyai jangka hayat yang lama seperti pokok. Tambahan, ia perlu kerap diselenggara terutamanya membersihkan daun pelepah yang sudah mati. Namun jika anda pandai mengolah, hasilnya memang tidak dijangka. Tambahan pokok pisang boleh di tanam di dalam pasu


Cara Mudah Biak Bunga Ros Sendiri Dari Keratan Batang, Macam Ni Baru Cepat Berbunga

Pokok ros amat mudah di biakkan melalui keratan batanag. Melalui proses pembiakakn ini juga, ia dapat menjamin tanaman pokok ros yang di hasilkan adalah dari baka yang terbaik. Baru-baru ini, salah seorang ahli dari group Rose Club For Home Garden berkongsi salah satu cara mudah pembiakkan ros melalui keratan batang.

1. Pilih keratan dari batang yang sihat dan bunganya telah layu. Buangkan bunganya dan tinggalkan 2-3 helai daun pada batang. Pastikan keratan batang yang telah dipilih dipotong secara serong.
Tip: Kebiasaanya, ada orang akan rendam keratan batang ke dalam air rendaman kulit bawang ataupun baja AB untuk memastikan pertumbuhan akar yang cepat

2. Sediakan satu biji botol plastik terpakai yang telah dipotong bahagian kepalanya sebagai perlindung atau rumah hijau untuk semaian. Kalau tak ada botol, pakai plastik lutsinar pun sudah memadai.

3. Untuk medium tanaman, boleh gunakan apa juga jenis. Namun, yang paling sesuai adalah dari jenis 6 dalam 1 yang banyak terdapat di pasaran

4. Basahkan medium tanaman yang telah diisi di dalam bekas semaian. Buatkan lubang sekurang-kurangnya 2 inci dalam dengan menggunkan jadi pada medium yan telah basah dan tanam keratan.

5. Tutup semaian keratan dengan botol yang telah di sediakan tadi dan tidak perlu disiram lagi.

6. Letakkan semaian di bawah teduhan dan elakkan ia dari terkena hujan dan tak perlu di alih-alihkan lagi. Dalam tempoh 2 minggu, keratan batang akan mula mengeluarkan pucuk baru. Ini bermakna semaian anda berjaya

7. Biarkan tanaman dalam rumah hijau mini tersebut untuk tempoh sekurang-kurangnya 1 bulan

Macam-macam cara dan teknik nak masak daging sampai empuk. Sampai kadang kala berjam-jam ambil masa untuk masak daging. Kalau peminat daging goreng bercinta la nak makan kalau tak beli daging batang pinang.

Tak kan lah asyik nak beli daging batang pinang je kan. Jom IMPIANA kongsikan tip mudah nak masak lauk daging kegemaran anda agar daging cepat empuk dan masak dengan sempurna.

Tambahan pula sekarang ni kan musim perayaan, ramai yang nak hendak menghidangkan juadah rendang. Nak masak rendang bukannya mudah, kalau tak ambil masa dua, tiga jam bukan namanya masak rendang la.

Ada pula yang kata nanti pakai ‘pressure cooker’ kan senang. Ye! benar tapi tak semua mampu milikinya. Tak apa siapa yang ada untung lah. Tapi yang masih belum memiliki periuk ini, IMPIANA kongsikan cara mudah yang ‘confirm’ daging lembut.

Tip masak daging lembut tanpa ‘pressure cooker’. sewaktu memasak daging letak sudu besi di dalam kuali tersebut. Tak perlu lah sudu besar, sudu kecil pun dah memadai. Seolah-olah anda masak sudu sekali. Kalau tak percaya boleh cuba cara ni. Nanti kongsikan pengalaman anda masak daging dengan IMPIANA ye.

Bila musim hujan, tanaman paling mudah diserang kulat. Faham sahaja lah kan kalau tanaman diserang kulat bukan sahaja rosak, salah tempat boleh mati terus. Namun, tidak bagi sebahagian masyarakat di Maxico terutamanya diwilayah Ixtlahuaca.

Kulat yang menyerang tanaman jagung dianggap sebagai satu hidangan yang istimewa dan mereka akan berpesta dengan menu kulat tersebut. Kulat yang di panggil Cuitlacoche oleh masyarakat tempatan atau Corn smut akan tumbuh apabila tiba musim hujan yang berpanjangan.
Ia tumbuh apabila air hujan diserap oleh tombol jagung. Kelembapan hujan di antara biji akan menghasilkan kulat yang akan tumbuh di celah biji jagung. Ia berpunca daripada patogen yang dipanggil Ustilago maydis.

Terdapat pelbagai menu hidangan yang boleh disediakan dengan menggunakan cendawan kelabu ini dan ia menjadi makan istimewa masyarakat di Ixtlahuaca. Kini, cendawan kelabu ini juga mudah didapati di pasaran. Ia di jual sebagai makana di dalam tin dan ada juga dalam bentuk kering.

Sejak akhir-akhir ni warna pastel menjadi pilihan ramai diluar sana. Pernah dengar bukan bunga Hydrangea atau orang panggil bunga Siti Zubaidah. Cantik kan bunga ni. Terdetik IMPIANA untuk kongsikan perkara ini apabila terbaca satu rencana oleh Pusat Racun Negara, tumbuhan ini walaupun cantik, ia mempunyai bahaya yang tersembunyi.

Pokok bunga Hydrangea merupakan pokok hiasan yang paling sesuai hidup di kawasan tanah tinggi.

Ia semakin mendapat tempat di hati peminat bunga kerana warna bunganya yang lembut.

Selain daripada itu, keistimewaan bunga ini ialah ia mengambil masa selama tiga (3) bulan untuk mekar sepenuhnya dan warnanya akan bertukar-tukar sepanjang masa tersebut.

Namun, dalam kecantikan itu ternyata ada bahaya yang tersembunyi.

Penggemar bunga perlu tahu bahawa bahagian tumbuhan ini terutama getahnya mengandungi hydrangin (sejenis bahan sianogenik glikosid), febrifugine, hydrangenol dan loganin.

Bahan kimia ini boleh menyebabkan

(*bergantung kepada kuantiti yang terdedah.)

Peminat bunga ini perlu berhati-hati mengendalikannya terutama sekali jauhkan daripada capaian kanak-kanak dan juga haiwan peliharaan.

Pakai sarung tangan ketika mengendalikan tumbuhan ini dan cuci tangan dan pakaian selepas itu.

1. Macam mana pokok ini beracun? Sentuh je boleh keracunan?

TIDAK, jika terkena cecair / getah baru ada risiko keracunan.

2 . Adkah jika potong pokok ini untuk tanam balik akan keracunan?

Pakai sarung tangan jika berkebun. Segera cuci tangan jika terkena, terutamanya sebelum makan dan minum.


Bukan Semua Buah Delima Sesuai Untuk Dibuat Ubat, Ini Yang Perlu Anda Perhatikan

Buah delima memang telah diperakui mempunyai khasiat yang tinggi di seluruh dunia. Antara khasiat buah delima yang sering diperkatakan adalah seperti berikut:

1) Mengandungi zat besi, kalsium, folforus dan vitamin
Buah ini mengandungi zat besi, kalsium, folforus, vitamin A dan C. Sejak zaman dahulu ahli perubatan Yunani menggunakan ubat ini sebagai ubat cacing. Alkaloid yang terdapat pada kulit buah membuat cacing melekat pada dinding usus manusia melepaskan pegangannya.

2) Mempunyai khasiat anti-radang.
Dalam perubatan Cina, biji delima putih mempunyai khasiat anti-radang. Buasir merupakan satu lagi penyakit yang boleh dirawat menggunakan buah delima. Airnya bertindak sebagai astrigen disapu kebahagian yang bengkak dan dilakukan beberapa kali sehingga sembuh.

3) Buah delima mengandungi antioksidan
Buah delima mengandungi antioksidan. Kajian menunjukkan bahawa kandungan antioksidan dalam buah delima adalah dua atau tiga kali lebih tinggi berbanding anggur merah. Malah, kualiti antioksidan juga dikatakan lebih baik daripada buah beri biru, cranberry serta oren kerana polifenol dalam buah delima juga lebih tinggi. Fungsi Antioksidan ialah ianya dapat melawan radikal bebas yang dapat merosakkan sel dalam badan kita. Kerosakan sel akan menyebabkan pelbagai penyakit termasuklah kanser dan penyakit jantung.

4) Mencegah Penyakit Jantung
Buah delima dapat melindungi jantung kita kajian Proceedings of the National Academy of Sciences menyatakan jus delima dapat mencegah pengerasan arteri dan penyakit lain seperti serangan jantung dan stroke. Buah delima mencegah daripada tompokan plak yang menyebabkan plak tersumbat di arteri dan buah delima juga dapat meluruhkan tompokan plak yang terlekat diarteri. Dalam Journal of Cardiology menyatakan pesakit koroneri (PJK) yang jus buah delima setiap hari selama tiga bulan menunjukkan peningkatan aliran darah ke jantung sebanyak 1 %. Aliran darah menurun sebesar 18%.

5) Menurunkan Kadar Kolesterol
Buah delima dapat Menurunkan kadar kolesterol dalam darah Menurut penelitian di American Journal of Clinical Nutrition, antioksidan dalam buah delima dapat mengurangkan oksidasi LDL (kolesterol jahat) pada tikus. Hal ini menurunkan kadar LDL dan meningkatkan HDL (kolesterol baik).

6) Mencegah Kanser
Buah delima dapat Mencegah dan mengubati kanser , Buah delima memiliki khasiat mencegah dan mengubati berbagai jenis kanser: Jus buah delima dapat menghancurkan sel-sel kanser payudara dan dapat membiarkan sel-sel sehat. Buah delima juga dapat mencegah pembentukan sel kanser payudara.

7) Mencegah Alzheimer
Buah delima mungkin mencegah dan memperlambat penyakit Alzheimer. Dalam sebuah studio, tikus yang dibiakkan untuk mengembangkan penyakit Alzheimer diberi jus delima. Mereka mengakumulasi plak amiloid yang lebih sedikit dan melakukan tugas-tugas mental yang lebih baik

8) Buah delima Sumber nutrisi
Sebiji buah delima memiliki sekitar 40 % vitamin C harian untuk orang dewasa, bersama dan ianya juga mengandungi folat, serat, kalium, niasin dan vitamin A dan E.

9) Melindungi hati dan ginjal
Penelitian terbaru menunjukkan bahwa ekstrak delima mencegah kerosakan ginjal dan melindungi ginjal dari racun berbahaya. Selain itu, delima juga melindungi hati Anda dan membantu untuk meregenerasi hati yang mengalami kerosakan.

10) Buah delima dapat memberikan zat dan menyegarkan badan
Buah delima dapat memberikan zat kepada tubuh badan serta menyegarkan badan dan ia dapat dihadam dengan cepat kerana sifatnya yang ringan dan akan mengeluarkan haba bersama dengan angin di dalam perut. Oleh sebab itu buah delima tidak disarankan kepada mereka yang menghidap demam. Ia juga bertindak sebagai penawar yang baik untuk cirit birit, anemia, tekanan darah tinggi dan atritis. Di samping itu, buah delima dapat menguatkan jantung dan membantu dalam fungsi saraf dan otot. Oleh kerana itulah, ia mampu menghilangkan rasa keletihan. Di dalam perubatan homeopati pula, buah delima disarankan untuk mengubat cirit birit, sakit telinga dan kurang lawas penghadaman.

Namun, dalam memilih buah delima yang digunakan untuk tujuan perubatan ada beberapa perkara perlu diteliti. Menurut beberapa orang pakar, antara perkara yang perlu diperhatikan ketika memilih delima yang hendak dijadikan ubat adalah seperti berikut:

1. Buahnya haruslah sempurna bentuk fizikalnya
2. Bukan dari buah yang telah merekah atau pecah
3. Buah yang tidak diserang sebarang penyakit atau perosak
4. Kelopak pada hujung buahnya tidak ada yang patah walaupun sedikit
5. Sebaiknya, buah yang digunakan untuk tujuan perubatan dipetik sendiri
6. Untuk memetik buah delima, Lafazkan bismillah dan niat ketika petik untuk jadikan buah ini sebagai ubat untuk menyembuhkan penyakit

Batu pemijak atau stepping stone, kehadirannya di laman bukan sahaja membentuk laluan malah memberi tekstur pada lantai laman. Kebiasaanya, stepping stone di perbuat dari concrete dengan pelbagai kemasan, reka bentuk dan saiz. Berikut, inspirasi IMPIANA menggunakan stepping stone berbentuk empat segi:

Betik, antara buah yang memang sedap dan enak di makan terutamanya ketika sejuk. kalau orang dulu kala, mereka akan amalkan makan betik seminggu sekali. Sebab tu pokok betik antara tanaman wajib di belakang rumah.

11. Melembutkan daging

Daun betik pula mengandungi dekstrosa, karpain, karbohidrat, serat dan kalsium. Jika memanggang daging yang dibalut dengan daun betik, ia dapat melembutkan daging tersebut.

12. Mengubati ketumbuhan dan hipertensi

Di Ghana ia juga digunakan untuk mengubati ketumbuhan manakala pucuknya boleh mengubati penyakit tekanan darah tinggi.

13. Kurangkan berat badan

Khasiat buah betik selalu dikaitkan dengan pengawalan dan pengurangan berat badan disamping menghaluskan kulit dan mampu menjadikan wajah sentiasa awet muda.

14. Merawat denggi

Daun betik tua, dikatakan boleh dibuat jus untuk mengubati penyakit denggi. Dengar khabarnya, platelet pesakit denggi akan segera bertambah jika meminum jus daun betik. Sejauh mana kebenaran ini, tidaklah diketahui.

15. Menyingkirkan cacing kerawit

Biji betik pula boleh digunakan untuk menyingkirkan cacing gelang dan cacing kerawit pada kanak-kanak. Caranya ialah dengan mengambil segenggam biji betik dan tumbuk hingga hancur kemudian direbus dan diminum oleh kanak-kanak tersebut, tetapi awas, ia dipercayai tidak berapa sesuai untuk wanita yang sedang mengandung.

16. Legakan sakit gigi

Getah betik juga berguna bagi melegakan kesakitan gigi yang berlubang dengan cara menitikkan getah pada lubang gigi tersebut atau boleh juga menggunakan kapas.

17. Menghentikan pendarahan

Daun betik yang ditumbuk lumat kemudian dicampurkan dengan sedikit garam dan kemudian dilekapkan pada tempat yang luka dan dibalut dapat menghentikan pendarahan.

18. Mencegah penyakit kandung hempedu

Selain mengandungi vitamin C yang tinggi, iaitu dua kali ganda kandungan vitamin C di dalam buah limau, betik juga boleh mencegah penyakit yang mendera kandung hempedu. Ini merupakan hasil kajian pakar pemakanan dari University of California, San Francisco terhadap lebih daripada 13 ribu orang. Setelah menganalisis kadar darah sukarelawan, para pengkaji mendapati bahawa mereka yang mempunyai kadar vitamin C yang rendah, akan mengalami risiko menderita penyakit kandung hempedu yang tinggi. Walaupun sumber vitamin C boleh didapati daripada pelbagai jenis buah dan sayuran, tetapi sebiji buah betik dalam ukuran sederhana (±280 gram) mengandungi 88 mg vitamin C dan 500 kj kalori. Ini ialah jumlah yang amat besar. Penyakit kandung hempedu lebih banyak menyerang wanita berbanding lelaki, oleh itu amalan makan betik amat baik untuk kaum wanita.

19. Mengurangkan keradangan

Betik mempunyai beberapa enzim protein pencernaan unik termasuklah papain dan chymopapain. Dipercayai enzim ini mampu membantu mengurangkan keradangan dan dapat merangsang penyembuhan akibat kesan terbakar. Sebagai tambahan, khasiat antioksida di dalam betik termasuklah vitamin C, E dan beta karotena juga amat baik dalam mengurangkan keradangan. Papain di dalam betik muda juga dikatakan amat berguna dalam masalah kekurangan jus gastric, mucus tidak elok yang berlebihan di dalam perut, dyspepsia dan keradangan usus. Buah yang masak pula jika dimakan selalu, mampu mengurangkan masalah sembelit, hemoroid atau buasir, najis yang berdarah dan kronik. Jus yang dihasilkan daripada biji betik juga dikatakan berguna dalam merawat dyspepsia dan najis berdarah.

20. Membantu peredaran haid yang teratur

Buah yang belum masak dikatakan elok dimakan oleh wanita yang mengalami masalah haid yang tidak teratur. Ia juga mampu mengecutkan struktur otot rahim dan sekaligus memastikan peredaran haid yang teratur.

21. Merawat sirosis hati

Biji betik pula dikatakan amat bernilai tinggi dalam merawat sirosis hati yang disebabkan oleh alkoholisme, kekurangan zat dan pelbagai sebab lain. Satu sudu jus biji betik yang dikisar dan dicampurkan dengan 10 titis jus limau dikatakan boleh diambil sekali atau dua kali sehari selama kira-kira sebulan sebagai ubat bagi penyakit ini.

22. Merawat penyakit tekak

Jus betik yang dicampurkan dengan madu pula dikatakan boleh digunakan dalam merawat tonsil yang kemerahan akibat difteria dan penyakit tekak yang lain. Ramuan ini dikatakan mampu mencairkan membran dan menghalang jangkitan daripada merebak.

23. Penawar masalah limpa

Buah betik masak pula dikatakan amat berguna dalam merawat masalah limpa yang mengalami pembesaran. Buah yang telah dibuang kulit dipotong dan direndam di dalam cuka selama seminggu. Kira-kira 20g betik yang telah dijeruk ini, boleh diambil dua kali sehari bagi merawat masalah ini. Hirisan buah betik yang telah dicampurkan dengan biji jintan putih dan lada hitam pula dikatakan elok dimakan sekali sehari untuk merawat pembesaran limpa yang disebabkan penyakit malaria.

Resepi Jus Biji Betik

Ada 2 cara penyediaan jus biji betik:

Pertama : Biji betik itu dikisar dan disajikan seperti kita membuat jus.

Kedua : keringkan biji betik , kemudian kisar menjadi serbuk. Bancuk serbuk seperti membancuh kopi.

Untuk cara kedua:

1. Cuci biji betik, lantas jemur 2 hingga 3 hari.
2. Setelah kering, kisar atau tumbuk biji betik tersebut hingga jadi serbuk.
3. Ambil satu sudu teh serbuk dan campur dengan satu gelas air hangat. Boleh dicampurkan dengan madu atau sedikit gula agar rasanya lebih nikmat.
4. Jika sukar untuk minum dengan cara di atas, campurkan serbuk biji betik tersebut dangan buah betik dan minum 1 hingga 2 gelas jus ini setiap hari. Kesannya ia dapat menurunkan berat badan dan paras kolesterol dalam darah.

Pelaksanaan PKP buat kali ketiga ini mungkin sedikit berbeza dengan waktu pelaksanaan yang pertama pada bulan Mac 2020 dimana kini, ramai dikalangan kita telah mampu menyesuaikan diri dengan norma baharu. Kita telah menguruskan gaya hidup untuk realiti yang kian berbeza sambil mempelajari kemahiran yang baru untuk mengisi masa lapang. Ramai diantara rakyat Malaysia telah membiasakan diri dengan bekerja di rumah, hanya ke pejabat ikut giliran atau apabila diperlukan. Ini membenarkan kita untuk meluangkan lebih masa di rumah untuk melakukan aktiviti-aktiviti yang digemari seperti bersenam. Untuk yang mementingkan kesihatan pemakanan, mereka mengambil peluang ini untuk meningkatkan kemahiran memasak bagi menjamin kesihatan sambil menjimatkan kos kehidupan. Sepanjang tempoh PKP/PKPB, kita dapat melihat kemerosotan pengimportan sayur-sayuran segar akibat sekatan perjalanan yang dikuatkuasakan di seluruh Malaysia. Sekatan ini menyebabkan kelewatan penerimaan sayur-sayuran segar oleh para peniaga runcit justeru mengemukakan persoalan tahap kesegaran sayur-sayuran yang kita peroleh untuk masakan harian.

Oleh sebab yang demikian dan juga kerana ramai yang makin mementingkan gaya hidup yang lestari dan lebih sihat, sebilangan rakyat Malaysia kini giat memulakan perkebunan akuaponik – suatu kaedah pertanian yang semakin popular di negara kita. Kaedah akuaponik telah berkembang menjadi sesuatu yang popular di kalangan rakyat tempatan kerana ia membolehkan kita menikmati sayur-sayuran yang segar hasil tanaman di halaman rumah sendiri!

Kadang-kadang dikelirukan dengan hidroponik, akuaponik adalah cara pertanian yang revolusioner dengan menggunakan sumber daya minimum untuk menghasilkan tanaman dan sayur-sayuran yang terbaik. Ia merupakan kaedah pertanian yang menggabungkan akuakultur menggunakan ikan dan hidroponik di mana hasilnya ditanam tanpa tanah. Ekosistem perkebunan tanpa tanah ini memberi tumpuan kepada pemberian makanan kepada ikan lalu membiarkan hasil buangan mereka memainkan peranan. Setelah ikan-ikan ini menghasilkan sisa-sisa mereka, sisa-sisa yang berkhasiat ini akan disaring dan diubah menjadi pemakanan tanaman yang kemudiannya disalurkan melalui saluran paip ke dalam biji-biji benih agar dapat tumbuh dengan sebaiknya.

Keperluan utama yang harus ada untuk memulakan pertanian akuaponik adalah ikan, ruang untuk membina ladang anda, dan penapis air. Menurut Dr. Richard Ng, seorang petani akuaponik yang juga pengasas Farm2Fork – penyedia perkakasan akuaponik untuk beberapa ladang – keseimbangan ekologi memainkan peranan besar dalam kejayaan ladang akuaponik. Beberapa faktor yang menyumbang kepada perkembangan ladang termasuk nisbah ikan ke air, spesies ikan yang diternak (Dr. Richard mengesyorkan Tilapia untuk mereka yang baru bermula) dan suhu ladang.

“Terdapat begitu banyak faktor yang perlu dipertimbangkan kerana faktor-faktor ini perlu saling melengkapi dan seimbang untuk membuahkan hasil yang signifikan. Penapis air yang kita gunakan juga mampu mendatangkan perbezaan. Tanpa sistem penapisan yang betul, peredaran yang berlaku antara air, tanaman dan ikan tidak akan berfungsi dengan baik,” kata Dr Richard.

Setelah lima tahun berusaha untuk memperbaiki catatan prosesnya, Dr. Richard akhirnya menemui komponen yang tepat untuk memastikan ekosistem yang seimbang bagi memastikan hasil yang terbaik. Sebagai contoh, setelah melakukan beberapa kajian dan eksperimen, Dr. Richard mendapati bahawa ketika menggunakan sistem penapisan air Waterco Malaysia, ia dapat mempercepatkan proses tanpa mempengaruhi ekologi sistem dan ia juga tidak menyebabkan kerosakan iklim malah menjimatkan perbelanjaan secara keseluruhan. Waterco Malaysia, penyedia penyelesaian sehenti yang terkemuka untuk persekitaran air yang selamat dan sihat, juga merupakan satu-satunya syarikat penapisan yang dianugerahkan pensijilan Climate Certified dari Australia. Kini, Dr. Richard dan Waterco telah banyak bekerjasama untuk membantu industri akuaponik.

“Apa yang perlu diketahui adalah kepentingan penggunaan produk/peralatan yang mesra alam dan pada masa yang sama tidak menambahkan kos berlebihan. Idea utama pertanian akuaponik adalah manfaat persekitaran dan sosial bagi masyarakat. Kami berpegang pada etos itu untuk terus kekal mampan.”

Walaupun pelaburan keseluruhannya kelihatan besar pada awalnya, ada banyak sebab mengapa pulangan dari pelaburan ini bermanfaat bukan hanya untuk kesihatan tetapi juga untuk persekitaran kita.

Akuaponik merupakan kaedah pertanian tanpa tanah yang tidak menggunakan racun perosak atau baja kimia. Pertanian akuaponik bergantung pada ikan dan putaran ekosistem. Ini bermaksud racun perosak dan baja kimia tidak sesuai untuk kaedah pertanian ini kerana ia akan membahayakan ikan lalu mempengaruhi ekosistem secara negatif. Kaedah ini boleh dikatakan 100% selamat kerana ia hanya memanfaatkan sisa ikan yang dihasilkan daripada pemakanan berkualiti. Walaupun tidak

menggunakan bahan kimia, hasil tanaman akuaponik dapat tumbuh dengan cantik dalam masa 30 hari dari segi rupa, saiz dan citarasa. Sekiranya anda rasa anda tahu bagaimana rasa keenakan sayur-sayuran, anda pasti terkejut dengan kesegaran sayur-sayuran hasil akuaponik yang tidak tertanding!

Pertanian akuaponik sesuai untuk semua! Bukan seperti pertanian tradisional, tanaman akuaponik tidak memerlukan siraman air secara konsisten dan kerana ia tidak menggunakan tanah, anda tidak perlu mencabut rumpai. Bagi pertanian akuaponik, anda tidak perlu risaukan kekerapan siraman air atau keperluan tanah.

“Setelah beberapa kegagalan yang diharungi, saya telah dapat mengenal pasti bahawa kegagalan dalam pertanian jenis ini selalunya diakibatkan kurangnya pengetahuan tentang asas pertanian, seperti keluasan ladang dan jumlah ikan yang diperlukan. Semua ini memainkan peranan besar dalam mengembangkan ladang akuaponik yang berjaya dan mampan,” tegas Dr. Richard.

“Asalkan anda memahami sains di sebalik akuaponik, penjagaannya pasti tidak akan menjadi masalah.”

Salah satu daripada banyak masalah yang dihadapi dalam pertanian tradisional adalah keperluan tanah yang besar untuk mengusahakan tanaman. Walaupun Malaysia bernasib baik kerana mempunyai banyak tanah yang luas untuk pertanian, tidak semua lokasi sesuai dijadikan kebun lagi-lagilah dengan perubahan iklim yang berterusan. Kaedah pertanian akuaponik yang tidak memerlukan tanah membolehkan sesiapa sahaja memulakan usaha pertanian di halaman rumah mereka! Bagi mereka yang ingin mengkomersialkan hasil tanaman, ruang yang lebih besar akan diperlukan dan untuk tujuan ini, bangunan terbengkalai juga boleh digunakan. Ini bermaksud kita tidak perlu menubuhkan ruang yang khusus buat pertanian jenis ini kerana penggunaan ruang yang sedia ada sudah mencukupi!

Selain dapat memanfaatkan ruang yang ada, kebaikan akuaponik adalah ia satu kaedah pertanian yang menggunakan air yang sedikit namun tetap menghasilkan tanaman yang sama dengan pertanian tradisional yang memerlukan air berjumlah besar sepanjang hari. Bukan hanya itu, jika ladang pertanian tradisional terletak berhampiran sumber air (misalnya tasik), baja yang digunakan mungkin akan meresap ke sumber air yang berdekatan lalu mendatangkan kemudaratan akibat racun yang wujud dalam baja kimia tersebut. Bahan pencemar ini tidak hanya akan mempengaruhi sumber air bagi penduduk yang bergantung padanya untuk memasak dan mandi, ia juga boleh menjejaskan hidupan akuatik.

Akuaponik menggunakan 10% air berbanding dengan pertanian tradisional kerana nutrien air dikitar semula dalam proses gelung tertutup. Pembaziran tambahan tidak akan wujud kerana ekosistem ini bergantung pada kitaran air yang akan terus berulang. Dengan perubahan iklim yang dihadapi seluruh dunia, ianya amat penting untuk mengitar semula sumber yang diperlukan.

Ini hanyalah beberapa faedah utama pertanian akuaponik dimana ia boleh dijadikan penyelesaian kesihatan untuk memperoleh sayur-sayuran segar untuk dinikmati sekeluarga. Ia mudah untuk dikendalikan dan sememangnya mesra alam! Dengan PKP3.0 yang kini masih berterusan, anda boleh memulakan pertanian akuaponik sebagai salah satu projek baru yang anda boleh usahakan di rumah!


Isteri Diminta Berhenti Kerja Sebagai Engineer, Suami Balas Jasa Dengan Hadiahkan Rumah Setiap Kali Anniversary

Besar jasa seorang isteri yang sanggup berhenti kerja apabila diminta suaminya untuk menjaga keluarga dan bersusah payah bersama. Bagi suaminya, jasa ini tidak terbalas. Apa yang cuba Muhd Farid lakukan cukup membuatkan semua wanita rasa sangat dihargai.

4 tahun yang lalu,
Aku melamar kawan baik aku di zaman Universiti menjadi isteri aku,
Aku gentle berjumpa ayah isteri aku ini menyatakan hasrat di hati ingin menikahi anaknya sebelum menghantar rombongan keluarga,
Time ni isteri aku bekerja sebagai Engineer Intel di Penang,
Aku plak bekerja pencacai di Singapore,ahahaa..
Memang hubungan ketika ini secara jarak jauh sebelum dan selepas berkahwin.
Time ni memang aku tak da budget nak kahwin secara besar-besaran,
Buat majlis pun 1 belah pihak sahaja iaitu belah pihak perempuan.
Janji kahwin !!!
Part hantaran plak, orang sibuk viral kalau kelulusan Degree minima RM 15,000.
Aku rileks je nego mintak RM 8,000 je,
Mujur isteri aku tak kisah dan terima kewangan aku ketika itu.
Mas kahwin aku bagi 6 Dinar emas yang aku kumpul sejak mula bekerja.
Dalam masa yang sama, timbul 1 idea untuk beri hantaran sebuah rumah kepada isteri aku ini.
Aku mintak dokumen dari isteri aku,
Dan aku carikan sebiji rumah untuk beliau sebagai backup untuk diri dia sendiri.
Kos deposit + kos lawyer + baik pulih rumah + kemasukan penyewa semuanya di uruskan oleh aku.
Nak belikan kereta memang bukan keperluan memandangkan dia ada kereta kebal arwah atuk dia.
Time ni memang strungle habis, ikat perut * buat OT + side income, sebab kumpul deposit rumah + duit kahwin sebab tak mengharapkan Personal Loan.
Alhamdulillah kami di kurniakan cahaya mata setahun kemudian.
Time tu aku mintak dia berhenti kerja dan aku menyara keluarga seorang diri.
Duduk di rumah kecil jenis 2 bilik 1 bilik air.
Gaji tak besar tapi cukup untuk kami sekeluarga hidup.
Kami hidup macam rakyat marhaen biasa.
Ini kisah 4 tahun lepas.
Alhamdulillah tahun ni, aku di kurniakan lagi cahaya mata yang baru,
Dua-dua lelaki,
Oklah boleh meneruskan perjuangan aku nanti.
Rumah yang aku berikan pada isteri aku,
Aku mintak dia jual,
Sebab dah masak ranum.
Untung RM 130,000 dalam tempoh 4 tahun.
Dimana kalau nak simpan sendiri secara manual perlu menyimpan sekitar RM 2708/bulan. (Boleh ke korang konsisten menyimpan macam ni)
Kalau aku belikan dia kereta time tu, agak-agak mesti dah separuh harga kereta isteri aku ni.
Terpulang kepada dia nak buat apa duit itu,
Beli handbag LV,
Beli mini cooper cash,
Simpan sahaja dalam ASB,
Beli rumah lagi dan lagi,
Melancong ke Oversea,
Beli emas sampai lengan,
@ apa sahaja.
Sebab setiap tahun pun aku masih hadiahkan dia sebuah rumah sempena anniversery dan besday dia. 2 rumah untuk dia setiap tahun aku reservekan sebagai pengganti aku memusnahkan impian dia yang ingin bekerjaya selepas tamat belajar. Dalam masa yang sama, pasif income dia jugak setiap bulan ??
Tak perlu ikut cara aku 100% tapi ambik ilmu yang cuba aku sampaikan dan praktiskan dalam kehidupan rumah tangga korang.
*Gambar kenangan ketika kami masih bertiga sebelum muncul pihak keempat.
Kami pernah hujan basah bersama ketika menunggang motorsikal suatu ketika dahulu dan isteri aku sanggup korbankan hanya aku sahaja yang memakai baju hujan ketika itu memandangkan hanya ada 1 baju hujan sahaja.

Sumber FB : Muhd Farid

Perintah kawalan pergerakan ini bukanlah untuk saja-saja kita berehat dan bersantai, ada sebabnya perkara ini terjadi, Jadi pembaca IMPIANA yang disayangi dan dilindungi saya berharap anda semua patuh dengan arahan kerajaan ini. Dengan kerjasama yang diberi oleh pihak anda semua pastinya rantaian Covid19 ini dapat diputuskan dengan segera.

PAKAR-PAKAR menyifatkan kehilangan selera makan dan deria bau menjadi antara gejala penyakit wabak koronavirus (Covid-19) bagi pesakit yang tidak mempunyai simptom demam atau batuk.

Persatuan Otorinolaringologi British mengatakan bahawa ia tanda-tanda baharu yang mungkin dipamerkan pesakit asimtomatik (orang yang tidak mempunyai demam atau batuk).

Mereka yang memiliki gejala ini juga perlu mengasingkan diri untuk mengurangkan penyebaran virus tersebut.

Pesakit berkemungkinan akan melalui proses sebagaimana berikut:

Hari pertama

Pesakit mengalami demam dan keletihan, sakit otot dan batuk kering.

Sebahagian kecil mereka turut mengalami cirit-birit atau mual satu hingga dua hari.

Hari kelima

Pesakit yang lebih berusia atau mempunyai masalah kesihatan berkemungkinan akan mengalami kesukaran untuk bernafas (dyspnea).

Gejala ini akan berlaku selepas dua hingga 14 hari selepas mengalami simptom demam, batuk dan sesak nafas.

Hari ketujuh

Pada masa ini pesakit yang menunjukkan tanda-tanda keletihan akibat dyspnea perlu dimasukkan ke hospital dan mendapatkan perhatian perubatan sekiranya keadaannya berterusan sehingga menyebabkan bibir atau wajah mereka kebiruan.

Hari kelapan

Pesakit yang mengalami kes-kes yang teruk akan menunjukkan tanda-tanda sindrom kesukaran pernafasan akut (ARDS) pada masa ini, di mana paru-paru tidak dapat memberikan oksigen yang mencukupi kepada organ penting badan.

Hari kesepuluh

Pesakit akan mengalami masalah pernafasan yang lebih teruk dan perlu dimasukkan ke unit penjagaan rapi.

Hari kedua belas

Pada tahap ini demam akan mula berkurangan, bagaimanapun pesakit akan mengalami batuk yang lebih lama.

*Analisis yang dilakukan Public Health England berdasarkan kes yang berlaku di Hospital Jinyintan dan Hospital Pulmonari Wuhan selepas 29 Disember dan 31 Januari.

LUMBERmart dengan bangganya telah mengumumkan kerjasama pertama dengan pereka perabot terkenal, Thomas Hucker yang mempunyai rangkaian koleksi di Muzium Seni dan Rekaan New York , serta seni galeri dan muzium di seluruh Amerika Syarikat dan Eropah.

Dipengaruhi oleh estetika tradisi Jepun dan reka bentuk kontemporari dari Itali, reka bentuk pemikiran di samping lukisan meluas pada reka bentuk perabot klasik, pereka perabot dari New Jersey ini cekap menggabungkan abstrak dan utilitarianism dalam rekaan empat koleksi istemewa yang dikenali sebagai Backley x Thomas Hucker oleh LUMBERmart.

“Kerjasama kami bermula tiga tahun lalu, dan sejak mendengarnya bercakap tentang perabot, saya tahu bahawa kemahiran pertukangan Hucker dan pemahaman tentang bahan akan menjadi permulaan kepada sesuatu yang benar-benar ajaib,” kata Charles Lee, Pengasas dan Pengarah Urusan LUMBERmart .

Sebagai sebahagian daripada kerjasama tersebut, tiga daripadanya empat rekaannya adalah olahan semula darpada karyanya sebelum ini – direka secara individu dan buatan tangan menggunakan kayu eksklusif pilihan Backley, dan juga ditandatangani secara peribadi oleh Hucker sendiri.

“Pada pendapat saya, kayu merupakan salah satu bahan mentah yang hebat dan menakjubkan. Pemilihan kayu di LUMBERmart amat unik kerana setiap butir, corak dan warna dalam setiap bahagian kayu akan menjadi sesuatu yang indah dan luar biasa. Ia merupakan satu keseronokan untuk bekerja dengan bahan-bahan yang berkualiti tinggi itu,” kata pereka perabot terkenal Thomas Hucker.

LUMBERmart dengan sukacita mendedahkan bahawa koleksi istimewa dari Backley x Thomas koleksi Hucker telah dipamerkan secara eksklusif di ARCHIDEX 2019 dari 3-6 Julai 2019 di Pusat Konvensyen Kuala Lumpur.

Ketika kita sudah memulakan kembali kehidupan bekerja seperti biasa selepas kelonggaran perintah kawalan pergerakan (PKP) yang dilaksanakan, jangan lupa untuk menjaga kesihatan diri bagi meningkatkan sistem imun badan kita.

Ini bermaksud makan makanan yang baik dan berkhasiat serta bersenam setiap minggu – sama ada berjalan kaki, berjoging atau berbasikal – namun kita harus memastikan mematuhi penjarakan sosial sebagai normal baharu.

Sekiranya berbasikal adalah pilihan anda, anda pasti mahu basikal lama atau basikal (yang baru anda beli), mendapat penjagaan yang sesuai untuk memastikan ia berjalan lancar dan cekap. Ini sangat penting terutama bagi rantai basikal agar ia tahan lebih lama, jadi anda tidak perlu menukarnya sekerap yang mungkin.

Salah satu cara mudah untuk melakukannya – yang hanya akan memakan masa kurang dari 10 minit – adalah dengan menggunakan WD-40 Bike Chain Cleaner & Degreaser. Ia adalah penyelesaian larutan buih yang bertindak pantas melekap pada permukaan serta berfungsi dalam hanya beberapa saat.

Produk ini sangat bagus berfungsi untuk membersihkan minyak dan kotoran degil daripada rantai basikal, malah para atlet dan amatur begitu menyukainya.

Berikut adalah beberapa langkah ringkas mengenai cara penggunaan WD-40 Bike Chain Cleaner & Degreaser:

Reka bentuk tin ini membolehkan penyemburan buih tepat ke arah rantai basikal. Apabila buih masuk, ia akan mendorong agen pembersih memasuki keseluruhan rantai basikal.

Jangan risau jika anda melihat buih berlebihan menitis ke bahagian lain di basikal anda. Penyelesaian ini tidak mengandungi pelarut sitrus atau asid yang boleh merosakkan basikal anda, jadi ia selamat untuk digunakan terhadap semua kemasan atau komponen basikal.

Inilah produknya untuk anda miliki. Ia memudahkan anda bagi membersih dan menghilangkan kotoran minyak basikal anda.